KYAW MOE THUN THAH DINGIN MAH NIH A FIALMI AN TLAIH KHAWH HNA – The Chinlung Post\nKYAW MOE THUN THAH DINGIN MAH NIH A FIALMI AN TLAIH KHAWH HNA\nAugust 7, 2021 admin NEWS 0\nUN ah Myanmar palai a simi U Kyaw Moe Tun thah a timtu Myanmar mi pahnih cu tlaih an si cang tiah Audrey Strauss (United State Attorney for the Southern District of New York), Jacqueline Maguire (Acting Assistant Director in Charge of the New York Field Office of the Federal Bureau of Investigation-FBI) le Darmot Shea (Police Commissioner of the City of New York) nih August 6, tuni (Friday) ah thanhnak an tuah.\nAn tlaihmi Myanmar mi pahnih hna cu kum 28 a simi Phyo Hein Htut le kum 20 a simi Ye Hein Zaw an si. Hi hna pahnih nih hin US ramchungah U Kyaw Moe Tun cu thah ding, asiloah fak piin hliamtuar ter dingin timhtuahnak an ngei tiah Attorney Audrey Strauss nih a chim. New York khuapi ah a ummi Phyo Hein Htut le Ye Hein Zaw cu July le August 5 chungah U Kyaw Moe Tun thah dingin khuakhannak an ngei, tiah theih a si.\nCuti timhtuahnak an ngeih lioah cun Phyo Hein Htut nih Thailand ramri ah a ummi Myanmar ralhrang hna sinah phungning loin hriamnam a zuarhtu pakhat cu pehtlaihnak a tuah. Cu pa he an i chawnhnak ah cun U Kyaw Moe Tun cu fak piin hliamtuar ter ding, cuti hliam a tuar hnu zongah a rian in a aa ngol lo ahcun thah ding tiah lungtlinnak an ngei.\nCu hnuah Ye Hein Zaw nih Phyo Hein Htut cu phone in a chawnh in phone in tangka kuatnak App pakhat hmangin US $4000 a kuat colh. Hihi fak piin hliamtuar ter nak ding caah a si. Thah ding dirhmun a phak i an thah khawh ahcun US $1000 pek chap dingin Phyo Hein Htut nih a halmi cu Ye Hein Zaw nih a hnatla tiah cathanh chuahmi ah an laughter.\nPhyo Hein Htut le Ye Hein Zaw cu timhmi ngei tein minung hawi pakhat khat tukvuak timhnak le ramdang palai pakhat thah timh sualpuhnak in New York i White Plains khua ah a ummi Pengkomh biaceihzung nih taza an cuai cang hna. An sual ko tiah biakhiah piak an si ahcun kum 5 thongdan pek an si lai.U Kyaw Moe Tun thah timhnak kongah Myanmar ralhrangbu an i tel/rawlh hrimhrim ko lai ti hi mi tampi zumhning a si. Asinine ralhrangbu lei nih zeihmanh chim/thanmi an ngei rih lo. TCP\nTULIO ZAWTNAK KONGAH RUNGTABAN EI A TTHATNAK\nKAN NIH CU TIMHCIA BAK KAN SI CANG TIAH THANHNAK AN TUAH


Thawngchia: Daw Suh Kyi Thawngpang Thar A Chuak, Mipi Ngaihchia Le Lung Nuam Loin An Um - DUHNUNG PAR\nThawngchia: Daw Suh Kyi Thawngpang Thar A Chuak, Mipi Ngaihchia Le Lung Nuam Loin An Um\nFebruary nikhat ralkap uknak an lak lio in rak tlaihmi rampi ruahnak petu Daw Aung San Su Kyi nih a tu thlali leng a liam cang mi caan chung ah thilhruk aih ding le eidin ding a harsat ruang ah bawmh ding in june thla ni 7 zung an auh lio ah a SIHNI pawl a chimh hna.\nDaw Aung San Su Kyi telh in amah sin aum mi eidin awk caah Naypyidaw ah a ummi SIHNI pawl nih kan hnuzarh ah Palek sinin phaisa ting 50 an pek nain an cohlang hna lo tiah Daw Aung San Su Kyi SIHNI si mi U Khin Maung Saw nih RFA sin ah a chim.\nAtu bantuk in phaisa kuat a ngah lo kong a chim nak cu Daw Aung San Su Kyi nih amah tein a umnak kong kha thei hna seh ti a duh ca ah asi. Mah hnu zong ah bawmhnak pek ding in an chimh ko nain zeihmanh bawmhnak kan cohlang lai lo tiah U khin Maung Saw nih a chim. Bawmhnak a herh nak kong Daw Aung San Su Kyi nih a chim hnu in rallokap lei nih bawmh ding in an timh tuah nain Daw Aung Su Kyi nih a cohlang lo tiah a SIHNi pawl nih an chim.\nJune thla ni 7 zung an auh hnu ah Daw Aung San Su Kyi i a SIHNI pakhat si mi U Kyi Win nih fang le chiti telh in ei din dang pakhat kha. Daw Aung San Su Kyi sin ah a va chanh nain kutkhih ding in phaisa a va pek tik ahcun Daw Aung San Su Kyi innhngak tu pawl nih an don lo ruang ah cu phaisa cu a tutiang Daw Aung San Su Kyi kut a phan rih lo tiah U Kyi Win nih a chim.\nRampi dirhmun in hruaitu pakhat si mi atu bantukin eidin le thil hruk aih nak tiang in rikhiah piak hi a si awk si lo mi thil a si ruang ah Daw Aung San Su Kyi caah kan thinphang ngai tiah ralveng tu a min langh ter si lo mi NLD chungtel pakhat nih RFA ah a chim.\nUknak latu rallokap pawl nih Daw Aung San Su Kyi cu Upadi pohmah 8,67,505 ခ, 124 i pohmah then a,25, 55 tel in a dihlak pohmah 7 in sual an phawt i atu sual an phawt mi dihlak hi thlaruk chung ah check ding in rallokap pawl nih timhtuah nak an ngei.\nSual phawtmi pasarih chung ahhin pohmah 124 he a pehtlai mi sual phawtmi hi atu Yangon ah an check lio si i a dang paruk hi cu Naypyidaw Sakutadi myone i sualphawt nak sakhan ah zarhchiar nikhat ni le nihnih ni poh ah an check lio pi a si.\nPresident U Win Myint le Daw Aung San Su Kyi telh in a dang hrualtu pawl zong ralkap pawl nih sualnak ngei lo in an tlaih hna i pohmah a phunphun in sual an phawt hna nak kong cu NUG nih june thla 16 nizaan ah khan a chim.\nCu lawng si lo in rampi uknak cu ralkap pawl nih hriamnam bochan in uknak an lak nak kong,rampi nih theihpi mi uknak a si lo kong,ralkap pawl nih an dirh mi biaceih zung pawl zong rampi nih theihpi mi zung an si loh tiah NUG a cozah pi nih a chim.\nZualko: Chinram Ah Pathian Riantuan Tu Tha Le Pastor Ngan Kan I Ngeih Mi Rev. Dr A Nunnak Liam\nKawl Ralhrang An Temhtuarnak Le Faktuk In KIA Nih An Phomh Hna Nak Kong An Langhter Dih Cikcek Cang\nTotal Users : 146386\nTotal views : 1224676\nMaw Khuazing Pathian, Thantlang Peng Ruakhua Cu Zaangfak Tuk An Si E Apoi Tuk Ko Mu\nUar An Um Tuk, Falam Khua Chungkhar 600 Caah Thil An Hlut Mi A Tamtuk Hringhran\nMin Aung Hliang Nih A Nawlngeihnak Hmang In Rampi Uknak Kong Thawngthanh Nak A Tuah Ve\nUico Lubo Min Aung Hliang Ruangah Kawlram Cu Vulei Cung Ram Ngan Nih An Chuah Taak Cang\nR I P: Saya Bawi Lian Thang Nih Tuzan Ah Akan Thih Taak Than Ruangmang E


Yangon Ah Ralkap Pakhat Amahtein Ai That Mi Pa Konglam Cu Dah Ngai Aw Ruah Awk A Tam Ngai – HRINGDILDEL LAIRAM\nYangon Ah Ralkap Pakhat Amahtein Ai That Mi Pa Konglam Cu Dah Ngai Aw Ruah Awk A Tam Ngai\nTulio kan rampi ah ralhrang pawl an sual ning a zualhma chin leng mang cang i, mipi nih kan tuar chin lengmang pinah an mah ralhrang lei zong an mah le anmah tiang in an nunnak an i la i thil le loh nak an tong thluahmah ve. Hithil a chuah ve lengmang mi hi mipi caah ruah awk a tam ngai ve. A ruang cu ralhrang nih mipi nunnak tamtuk a lak buin an mah nunnak tiang an i lak ve mi hi zeidah an duh nak a si hnga timi zong ruah awk a um.\nRalhrang thenkhat minung hi cu, hiti bantuk i ram mipi nunnak tamtuk an lak hna tik ah an mah ruahnak ruang ah siloin, an cung i riantuan mi anpu le nawl zulh ruang zong ah a si kho mi a si caah mipi tamtuk an thah mi hna nih an thinlung a zawt ter khawh hna i an lung zong a dong kho mi a si ve.\nYangon ramțhen Shwepyithar peng ah August 9 zaanlam suimilam 5:00 hrawngah ralkap pakhat cu amahtein ai that tiah tualchung mipi pawl nih an chim.\nShwepyithar Electric zung ah sentari a cawng mi ralhrang ralkap pakhat cu a hrawm ah meithal kuan hriamhma he a thi. “Zuri lung molh pah in a mah le a mah ai that ko lai tiah zumhnak zong a um. A dang ralkap a hawi le pawl nih a thisen an tawl cuahmah lio khi kan hmuh hna Țhanchiohpin (ထန်းခြောက်ပင်) lampi i ton nak in Shwepyithar lampi pialnak tiang sentari cawngtu minung an chiah hna” tiah tualchungmi pakhat nih chimnak a nei.\n← Myanmar Ram Mi Harsa Pawl Caah Ting 730 Renglo Bomh Nak An Pek Hna\nAG Pastor Nupi Pi Ngeih Tling SAC Ralkap Meithal Kuan In Mual A Liam →


Rakhiang Nihcun Suu Kyi NLD Nak In Min Aung Hliang Ralkap An Duh Deuh Ving Ka Zumh! – Chin 11 News\nRakhiang Nihcun Suu Kyi NLD Nak In Min Aung Hliang Ralkap An Duh Deuh Ving Ka Zumh!\nRakhiang ca’ah cun, Suukyi NLD hnakin Min Aung Hliang Ralkap an duh deuh ving ka zumh. Ziah?. Suukyi NLD Cozah nih 1.AA kha Terrorist ah an phuang 2.Rakhiang Top Politician Dr.Aye Muang ( AA Full Supporter & Independent Mover)an tlaih i Kum- 20 thong Convicted an pek.\n( a tu a chuak cang) 3.2015 ah Rakhiang ANP party an tling ko na bu’in 261 hmangin State Cozah pe duh lo’in anmah NLD nih Cozah nak an fir piak hna.4. 2020 Election dih hnu’in AA le MAH karlakah remnak le i neihnak(လက်ထပ်မဂ်လာဆောင်ပွဲ) an tuah 😂.\n5. Rakhiang ramin Ralkap nih Rohingya Kalaa pawl an thol piak dih hna fawn. Cuca’ah Kawl nih Rakhiang an huat bantukin Rakhiang nih Kawl hi a fihin an fih ve hna. Credit: MC Biklian\nRelchih Dingmi: Salai C Alexander nih a tialmi ah a cung i, MC Biklian comment khi a si a cung kan langhtermi hi. Rakhine khi cu game an icelh rua. An mipi nih an ramkheltu pawl bia an ngai. An ramkheltu pawl nih Kawl politics an ifian caah si hnga maw?\nPu Tawi nih teinak a hmuh ahcun an ramkulh caah mahte khuakhan lairel, i-uknak ramkulh? Pi Suu lei nih an tei zong ah anmah ning.. Adang tu hi cu… Kawl thlitu lei paoh ah ihranh ve maw kan si hnga? Tuak hnik…


Kalaymyo Peng Ah Covid-19 Positive Minung 2 An Hmuh Than – THE CHINLAND POST\nKalaymyo Peng Ah Covid-19 Positive Minung 2 An Hmuh Than\nKalay COVID Kong/IPRD Kalay\nSalai Bawi Lian Sang| TCP-Kalay| 2020, September 26| Kalaymyo peng Covid-19 positive mizaw Sanmyo sang No.6/9 um mi kum(48) le kum(50) mi,mizaw(2) cu Quarantine an umnak Kalay University CBFO Centre in Kalaymyo itkhum(300)umnak (Taingyin sizung,Taungphila) ah 25,9,2020 zan 11:00 le minute 15 ah an rak thial.\nKalay khua ah Bus Express le pumpak ngeihmi motor pawl zong Kalay khuachung an lut ah cun Quarantine a lut lai tiah thawng kan theih. Thilphormi motor ah Diver, spare le spare bawmtu minung pathum cu khuachung lut onh an si lai. Chaitni le dam lonak ruangah khuachung a lut mi cu an raknak sang/khuabawi hnatlakpinak ca i ken a herh. Facility Quarantine hi Kalay University ah chiah ti lo in Siangsangrun No. (1), siangsangrun No.(8) le Tidaku mitsizung ah chiah an si lai.\nNihin ni tiang a voihnihnak pulrai ruangah Kalaymyo ah Quarantine a lut mi 263 le Covid-19 hrik ngei mi(7) an si cang. Khuachung lengchuak tik ah Mask aa tuah lo mi cu tliah a si cang lai tiah Kalaymyo pulrai vennak chungtuan Pu Ni Lian Sang sin in thawng kan theih.\nNizan September 25 tiang ah Myanmar ram chungah Covid-19 hrik positive mi 9112, sizung in a chuak mi 2517 le a thi mi 174 an si cang. Myanmar he ramri a simi Mawre khua nizan ah Covid-19 hrik ngei mi 6 an hmuh hna. Mawre khua ah Covid hrik mi nihin tiangah mi(11) an si cang. Tamu le Mawre gate an khar natein lamdang in thil an phorh peng ko rih tiahh thawng kan theih.\nNext Kalaymyo Peng Ah Covid-19 Pulrai Lio Ah Nihlawh Riantuanmi Innchungkhar(56,648) Bawmhnak An Pek


Nan Luatnak Nakhnga Jehovah Nih A Timhtuah—Jubili | Cawn Awk Vennak Innsang\nREL KA DUH Abua Holh Acholi Holh Africa Holh Aja Akha Holh Albania Holh Altai Holh Alur American Kut Holh Amharic Holh Amis Holh Arab Holh Argentina Kut Holh Armenia Holh Armenia Holh (Nitlaklei) Aukan Australia Kut Holh Aymara Holh Azerbaijan Holh Azerbaijan Holh (Cyrillic Cafang Hmanmi) Bangladesh Holh Baoule Holh Bashkir Holh Bassa Holh (Cameroon) Batak (Karo) Batak (Simalungun) Batak (Toba) Belize Kriol Biak Bicol Holh Bislama Holh Boulou Holh Brazil Kut Holh Bulgaria Holh Cakchiquel Holh Cambodia Holh Catalan Holh Cebuano Holh Changana (Mozambique) Chavacano Chichewa Holh Chile Kut Holh Chin (Hakha) Chitonga (Zimbabwe) Chitonga Holh Chitumbuka Holh Chiyao Holh Chokwe Holh Chol Holh Chopi Chuabo Holh Chuukese Holh Chuvash Holh Cibemba Holh Cinyanja Holh Citonga Holh Croatia Holh Cuban Sign Language Czech Holh Damara Dangme Holh Denmark Holh Douala Holh Dutch Holh Ecuador Kut Holh Edo Holh Efik Holh Esan Estonia Holh Ewe Holh Fante Fiji Holh Finland Holh Finland Kut Holh Fon Holh France Holh France Kut Holh Ga Holh Garifuna Holh Georgia Holh Germany Holh Germany Kut Holh Gokana Holh Greenland Holh Grik Holh Guadeloupean Creole Guarani Holh Gujarati Holh Gun Holh Haiti Creole Holh Hausa Holh Hebru Holh Herero Holh Hiligaynon Holh Hindi Holh Hiri Motu Holh Hmong (White) Honduras Kut Holh Hungary Holh Iban Holh Ibanag Ibinda Holh Iceland Holh Idoma Igbo Holh Igede Iloko Holh Indian Sign Language Indonesia Holh Isoko Holh Italy Holh Italy Kut Holh Japan Holh Javanese Jula Holh Kabiye Holh Kabuverdianu Kachin Holh Kannada Holh Karen (S'gaw) Kazakh Holh Kazakh Holh (Arabic) Kekchi Holh Kikamba Holh Kikongo Holh Kiluba Holh Kimbundu Holh Kinyarwanda Holh Kipende Holh Kirghiz Holh Kiribati Holh Kirundi Holh Kisi Holh Kisonge Holh Kongo Holh Korea Holh Korea Kut Holh Kurdish Kurmanji (Caucasus) Kurdish Kurmanji Holh Kurdish Kurmanji Holh (Cyrillic Cafang Hmanmi) Kwangali Holh Kwanyama Holh Kyangonde Lahu Holh Laos Holh Latvia Holh Lenje Lhukonzo Holh Lifu Holh Lingala Holh Lithuania Holh Lomwe Holh Low German Holh Luganda Holh Lunda Holh Luo Holh Luvale Holh Macua Holh Madagascar Holh Maharashtra Holh Makhuwa-Meetto Malayalam Holh Malaysia Holh Malta Holh Mam Holh Mambwe-Lungu Holh Mapudungun Holh Marshall Tikulh Holh Masidonia Holh Mauritius Creole Holh Maya Holh Mazatec Holh (Huautla) Mbunda Mexico Kut Holh Mingrelian Mirang Holh Mixe Holh Mixtec Holh (Guerrero) Mizo Holh Mongolia Holh Moore Holh Motu Holh Myanmar Nahuatl Holh (Central) Nahuatl Holh (Chaklei Puebla) Nahuatl Holh (Guerrero) Nahuatl Holh (Huasteca) Navajo Holh Ndau Holh Ndebele Holh Ndebele Holh (Zimbabwe) Ndonga Holh Nepal Holh Ngabere Holh Ngangela Nias Holh Nicaragua Kut Holh Niuean Holh Norway Holh Nyaneka Holh Nyungwe Nzema Holh Okpe Oromo Holh Ossetian Holh Otetela Holh Palau Holh Pangasinan Holh Papiamento Holh (Curaçao) Persia Holh Philippines Kut Holh Pidgin (West Africa) Poland Holh Poland Kut Holh Ponapean Holh Portugal Holh Portugal Holh (Portugal) Punjabi Holh Quebec Kut Holh Quechua Holh (Ancash) Quechua Holh (Ayacucho) Quechua Holh (Bolivia) Quechua Holh (Cuzco) Quiche Holh Quichua (Chimborazo) Quichua (Imbabura) Rarotongan Holh Roma Holh (Masidonia) Romania Holh Romania Kut Holh Romany (Macedonia) Cyrillic Romany (Serbia) Romany (Southern Greece) Ronga Runyankore Holh Russia Holh Russia Kut Holh Rutoro Holh Samoa Holh Sangir Sango Holh Saramaccan Holh Sena Holh Sepedi Holh Sepulana Serbia Holh Serbia Holh (Roman Cafang Hmanmi) Sesotho (Lesotho) Sesotho (South Africa) Seychelles Creole Holh Shona Holh Sidama Holh Silozi Holh Sinhala Holh Slovak Sign Language Slovakia Holh Slovenia Holh Solomon Islands Pidgin Holh Spain Holh Spain Kut Holh Sranantongo Holh Sunda Swahili Holh Swahili Holh (Congo) Swati Holh Sweden Holh Tagalog Holh Tahiti Holh Tajiki Holh Tamil Holh Tarascan Holh Tatar Holh Telugu Holh Tetun Dili Thai Holh Thlanglei Africa Kut Holh Tigrinya Holh Tiv Holh Tlapanec Holh Tojolabal Holh Tok Pisin Holh Tonga Holh Totonac Holh Tshiluba Holh Tshwa Holh Tsonga Holh Tswana Holh Tuluk Holh (Chanthar Hmanning) Tuluk Holh (Hlan Hmanning) Tuluk Kut Holh Turkey Holh Turkmen Holh Tuvalu Holh Twi Holh Tzeltal Holh Tzotzil Holh Uigur Holh (Cyrillic Cafang Hmanmi) Ukraine Holh Umbundu Holh Urdu Holh Urhobo Holh Uruund Holh Uzbek (Roman) Uzbek Holh Venda Holh Venezuela Kut Holh Vietnam Holh Wales Holh Wallisian Holh Waray-Waray Holh Wayuunaiki Holh Wolaita Holh Xhosa Holh Yapese Holh Yoruba Holh Zande Holh Zapotec Holh (Isthmus) Zulu Holh\nCAWN AWK CAPAR 50\n“Ram chung khuazakip ah, a chung i a ummi vialte kha, luatnak nan thanh hna lai.”—LEV. 25:10.\nHLA 22 Pennak Dirh A Si Cang —Ra Cang Seh!\n1-2. (a) Jubili timi cu zeidah a si? (“ Jubili timi cu Zeidah a Si?” timi rinli kulh ah zoh.) (b) Luka 4:16-18 ah Jesuh nih zei kong dah a chim?\nRAM cheukhat ah siangpahrang asiloah siangpahrangnu a uknak kum 50 a tlin ah a hleikhunmi puai an tuah tawn. Mah kum cu uktu hna i jubili kum tiah auh a si. Jubili puai kha nikhat, zarhkhat asiloah mahnak tam hmanh an tuah men ko lai, asinain puai a dih tikah mi nih mah kong kha an philh colh.\n2 Kannih cu mah nakin a ṭha deuhmi Jubili kong kha kan i ruah hna lai. Mah cu hlanlio Israel mi nih kum 50 a tlin fatin kumkhat chung an rak tuahmi, luatnak a hmuhtermi Jubili puai nakin a ṭha deuh. Tuchan ah mah kong kha zeicah hngalh kan duh awk a si? Zeicahtiah Jehovah nih a kan timhtuahpiakmi kha a kan hngalhter ṭhan caah a si. Mah nih zungzal in a hmunmi luatnak a kan hmuhter lai. Jesuh zong nih mah a ṭha tukmi luatnak kong kha a rak chim.—Luka 4:16-18 rel.\nJubili timi cu Zeidah a Si?\nJehovah nih Israel mi kha kum 50 a tlin fatin a hleikhunmi puai tuah awkah a fial hna. Mah cu Jubili tiah auh a si. Israel mi Biakammi Ram chung an luh caan thawkin kum ruk chung thlaici an tuh, lo an thlo i rawl an ṭuan. A kum sarihnak cu sabbath kum a si caah mah kum chungah Israel mi nih thlaici an tuh lai lo asiloah an cintlakmi kung pawl zong an sam lai lo. Mah kum sarih kha let sarih in (7 × 7 = 49) tuak a si caah a hmaikum, kum 50nak cu Jubili kum a si. Israel miphun Biakammi Ram chung an luh caan thawkin kan rel ahcun a hmasa bik Jubili kum cu BC 1424, Tishri thla in aa thawk ti kha kan hngalh khawh.—Lev. 25:2-4, 8-10.\nSal ah a tangmi Israel mi cu an chungkhar sin le an ram ah an kir ṭhan caah Jubili kum chungah Israel mi pawl cu an i nuam (Catlangbu 3 zoh) *\n3. Levitikas 25:8-12 ah a langhter bantukin Israel mi nih Jubili in zeitindah ṭhatnak an hmuh?\n3 Jesuh nih luatnak kong a chim tikah zeidah a chim duhmi a si ti kha ṭha deuh in hngalh khawh awkah Pathian nih hlanlio a miphun caah a timhtuahmi Jubili kong kha i ruah hmasa hna u sih. Jehovah nih Israel mi kha hitin a ti hna: ‘Kum sawm nganak kum cu nan thianter lai i cu ram chung khuazakip ah, a chung i a ummi vialte kha, luatnak nan thanh hna lai; nan caah jubili a si lai, nannih nan thil cio le nan chungkhar sin cio ah nan kir lai.’ (Levitikas 25:8-12 rel.) A hmasa capar ah Israel mi nih zarh fatin an ulhmi Sabbath ni in ṭhatnak an hmuhning kong kan i ruah cang hna. Israel mi nih Jubili in tah zeitindah ṭhatnak an hmuh? Tahchunhnak ah, Israel mi pakhat nih leiba tampi a ngei i leiba cham awkah a lo kha a zuar. Asinain Jubili kum chungah a lo kha a hmuh ṭhan. Cucaah leiba a ngeimi pa nih a “thil” kha a hmuh ṭhan khawh caah hmailei ah ro a co hngami a fale nih mah lo kha an sung ti lai lo. Asiloah leiba tampi a ngeimi pa nih leiba cham awkah amahle amah kha sal ah aa zuar men lai asiloah a fale lak i pakhat kha a zuar men lai. Asinain Jubili kum ah sal cu ‘an chungkhar sin cio ah an kir ṭhan.’ Cucaah ruahchannak ngei loin sal a tang zungzalmi an um lo. Jehovah nih a mi pawl a zohkhenh taktak hna ti kha mah timhtuahnak nih a langhter.\n4-5. Kan caah Israel Jubili kong hngalh cu zeicah a biapit?\n4 Jubili in hmuhmi a dang ṭhatnak cu zeidah a si? Jehovah nih hitin a ti: ‘Nannih lakah mipam nan um lai lo, zeitintiah BAWIPA nih nan ram chungah thluachuahnak an pek hna lai.’ (Deut. 15:4) Mah cu tuchan ah a cangmi thil he cun aa dang tuk. Mirum an rum chinmi le misifak an si a fah chinmi kha kan hmuh.\n5 Khrihfa pawl cu Moses Nawlbia tangah kan um ti lo. Cucaah sal sinak in luatnak, leiba ngaihthiamnak le lo hmuh ṭhannak he aa tlaiin timhtuahmi hlanlio Jubili kha kan tuah ti lo. (Rom 7:4; 10:4; Efe. 2:15) Asinain Jubili kong hngalh cu kan caah a biapi. Zeicah? Zeicahtiah kannih zong mah in luatnak kan hmuh khawh ve caah a si. Mah luatnak nih Israel mi hna caah Jehovah timhtuahpiakmi kha a kan hngalhter ṭhan.\nJesuh nih Luatnak Kong a Thanh\n6. Minung cu zei in dah kan luat a herh?\n6 A ṭhalo tukmi sualnak sal ah kan tan caah kan dihlak in luatnak kan herh. Misual kan si caah kan tar, kan zaw i kan thi. Mah kha mi tampi nih thlalang an i bih tik asiloah an zaw i siibawi sin an kal tikah a hmaan ti kha an hngalh. Sualnak kan tuah tikah kan lung a dong kho. Lamkaltu Paul nih “cu phung nih cun, ka pum chung i rian a ṭuanmi sualnak phung sal ah khan” a ka ser tiah a ti. Hitin a ti chap: “Mi lungrethei ka va si dah. Thihnak i a ka kalpitu pum chung hin aho nih dah a ka khamh lai? Pathian lawnglawng nih kan Bawipa Jesuh Khrih thawngin a ka khamh lai.”—Rom 7:23, 24.\n7. Isaiah nih luatnak kong he aa tlaiin zeidah a chimchung?\n7 Lunglawmh awk ngai a simi cu Pathian nih sualnak in luatnak lam a kan timhtuahpiak. Jesuh thawng lawngin mah luatnak kha hmuh khawh a si. Vawleicung ah Jesuh a rat hlan kum 700 hrawngah profet Isaiah nih a ṭha tukmi hmailei luatnak kong kha a rak chimchung. Mah luatnak cu Jubili kum chungah Israel mi nih an hmuhmi luatnak nakin a ṭha deuh tukmi a si. Hitin a ti: “BAWIPA nih a ṭhawnnak in a ka khahter. Sifakmi hna sinah thawngṭha phorh awk le lung a kuaimi hna damter awk le sal i a tangmi hna sinah . . . luatnak chim awkah a ka thim i a ka thlah.” (Isa. 61:1) Mah chimchungbia cu ahote he dah aa pehtlaih?\n8. Luatnak kong he aa tlaimi Isaiah chimchungbia cu ahote he dah aa pehtlaih?\n8 Mah a biapimi luatnak kong chimchungbia cu Jesuh nih phungchim rian a thawk hnuah a hung tling. A chuahkehnak Nazareth khua i pumhnak inn a kal lioah cuka hmun ah aa pummi Judah mi hna sinah Isaiah chimchungbia kha a relpiak hna. Jesuh nih hitin a rel: “Bawipa Thlarau cu ka cungah a um. Sifakmi hna sin i Thawngṭha chim awkah chiti a ka thuh i Saltangmi hna sin i luatnak thanh awkah a ka thlah. Mitcaw mi hna sin i khuahmuh ṭhannak pek awk le Hremmi hna luatter dingah khan a ka thlah, Bawipa nih a mi hna a khamh hna lai ding kum cu va thanh awkah a ka thlah.” (Luka 4:16-19) Mah chimchungbia kha Jesuh nih zeitindah a tlinter?\nLuatnak A Hmu Hmasa Bikmi Hna\nJesuh nih Nazareth khua i pumhnak inn ah luatnak kong a thanh (Catlangbu 8-9 zoh)\n9. Jesuh chan i mi tampi nih zei bantuk luatnak dah an i ruahchan?\n9 Jesuh chan ah mi pawl nih Isaiah chimchungmi le Jesuh relmi luatnak kha an hun hmuh. Jesuh nih “hika Cathiang caang hi, nannih nih ka rel tikah nan theih bantukin, nihin ni ah hin a tling cang” tiah a ti caah mah kha kan zumh khawh. (Luka 4:21) Jesuh relmi kong a theimi, mi tampi nih Rom cozah uknak in luat awkah an i ruahchan men lai. Hitin a chimmi pa pahnih bantukin an ruah ve men lai: “Kannih nih cun amah cu Israel mi hna a luattertu a si rua lai tiah kan rak i ruahchan.” (Luka 24:13, 21) Asinain Jesuh nih a zultu pawl kha a puarhrang ngaimi Rom uknak ralchanh awkah a forh hna lo ti kha kan hngalh. Mah canah “Siangpahrang cu siangpahrang ta a simi thil” kha pek awkah a fial hna. (Matt. 22:21) Cu a si ah mah lio caan ah Jesuh nih mi pawl kha zeitindah a luatter hna?\n10. Jesuh nih mi pawl kha zei in dah a luatter hna?\n10 Pathian Fapa cu mi pawl nih lamhnih in luatnak an hmuh nakhnga bawmh awkah a ra. Pakhatnak ah, Jesuh nih mi pawl kha biaknaklei hruaitu pawl i a hmaan lomi cawnpiaknak in luat awkah a bawmh hna. Mah lio caan i Judah mi tampi cu minung phungphai le a hmaan lomi zumhnak hna kha zulh awkah hnek an si. (Matt. 5:31-37; 15:1-11) Pathian biak awkah midang kan bawmh hna tiah aa timi hna nih Pathian kha an bia lo, cucaah annih cu mitcaw bantuk an si. Messiah le Messiah nih biatak a cawnpiakmi hna kha an cohlan lo caah Pathian kha an hngal lo. Cucaah an mit a caw peng i an sualnak cu ngaihthiam a si lo. (Johan 9:1, 14-16, 35-41) Biatak a cawnpiak hnanak thawngin le zohchunh awk ṭha a chiahnak thawngin Jesuh nih aa toidormi hna sinah a hmaan lomi cawnpiaknak in luat khawh ning kha a langhter.—Mar. 1:22; 2:23–3:5.\n11. Jesuh nih luatnak a kan hmuhter ning a pahnihnak lam cu zeidah a si?\n11 Pahnihnak ah, Jesuh nih mi pawl kha ro an comi sualnak sal sinak in luat awkah a bawmh hna. Jesuh raithawinak cungah hrambunh in Pathian nih zumhnak a langhtermi le Amah nih a kan pekmi tlanhnak a cohlangmi hna i an sualnak kha a ngaihthiam khawh hna. (Heb. 10:12-18) Jesuh nih hitin a ti: “Fapa nih nannih kha an luatter hna ahcun nannih cu nan luat taktak lai.” (Johan 8:36) Mah luatnak cu Israel mi nih Jubili kum ah an hmuhmi luatnak nakin a ṭha deuh. Tahchunhnak ah, Jubili kum chungah sal sinak in a luatmi pa cu sal a si ṭhan kho i a donghnak ahcun a thi ko lai. Asinain Jesuh nih a kan pekmi luatnak cu zungzal in a hmun lai.\n12. Jesuh nih a thanhmi luatnak in a hmasa bik ṭhatnak a hmumi cu ahote dah an si?\n12 AD 33, Pentekos ni ah Jehovah nih lamkaltu pawl le a dang zumhfekmi pa le nu hna kha thiang thlarau in chiti a thuh hna i a fale in a cohlan hna. A hnuah Jesuh he uktu ṭuanṭi dingin vancung ah a thawhter ṭhan hna lai. (Rom 8:2, 15-17) Annih cu Jesuh nih Nazareth khua i pumhnak inn ah a thanhmi luatnak in a hmasa bik ṭhatnak a hmumi an si. Anih cu Judah biaknaklei hruaitu pawl i a hmaan lomi cawnpiaknak le Pathian lung a tong lomi phungphai sal an si ti lo. Cun Pathian nih sualnak ruangah a chuakmi thihnak zongin a luatter hna lai. Langhternak Jubili kum cu AD 33 ah Khrih zultu pawl chiti thuh an si in aa thawk i Jesuh Kum Thongkhat Uknak a dih tikah a dong te lai. Atu in Jesuh Kum Thongkhat Uknak a dongh tiang ah zei thilṭha dah a cang lai?\nLanghternak Jubili kong A Dikthliar\nAD 30: Jesuh nih Nazareth khua i pumhnak inn ah luatnak kong a thanh (Luka 4:21)\nAD 33: Lanhgternak Jubili cu Khrih zultu pawl chiti thuh an si lioah aa thawk (Rom 8:2, 15-17)\nTUCHAN: Chiti thuhmi hna cu langhternak Jubili in ṭhatnak tampi an hmu\nKUM THONGKHAT UKNAK: Khrih Kum Thongkhat Uknak chungah mi pawl cu sualnak le tlinlonak in an luat lai\nKHRIH KUM THONGKHAT UKNAK A DIH TIKAH: Langhternak Jubili a dih tikah mi pawl cu sualnak le thihnak in zungzal in an luat cang lai (Rom 8:21)\nA Dang Mi Nuai Tampi caah Luatnak\n13-14. Chiti thuhmi Khrihfa lawng si loin Jesuh nih a thanhmi luatnak kha ahote nih dah an hmuh khawh rih?\n13 Tuchan ah lungthin ṭha a ngeimi phun kip in a rami mi nuai tampi cu “tuu dang” ah an hun i tel. (Johan 10:16) Pathian nih annih cu Jesuh he vancung ah uktu ṭuanṭi dingin a thim hna lo. Mah canah annih cu vawleicung ah zungzal in an nung lai tiah Baibal nih a ti. Nangtah mah kha naa ruahchan ve maw?\n14 Atu hmanhah Vancung Pennak ah aa tel hngami hna nih an hmuhmi ṭhatnak cheukhat kha na hmu ve. Jesuh tlanhnak man na zumh caah na sualnak ngaihthiam awkah Pathian kha na hal khawh. Cucaah Pathian hmaiah dirhmun ṭha le a thiangmi chiaṭha thleidannak lungthin na ngei kho. (Efe. 1:7; Biat. 7:14, 15) A hmaan lomi cawnpiaknak in na luat caah na hmuhmi thluachuah kong zong kha ruat. Jesuh nih “biatak cu nan hngalh lai i biatak nih cun aan luatter hna lai” tiah a ti. (Johan 8:32) Cu bantuk luatnak kan hmuh caah kan i nuam tuk.\n15. Hmailei ah zei bantuk luatnak le thluachuah dah kan i ruahchan khawh?\n15 A ngan deuhmi luatnak hmuh lai kha naa ruahchan khawh. A rauhhlan ah Jesuh nih a hmaan lomi biaknak le a ṭha lomi cozah pawl kha a hrawh dih cang hna lai. Pathian nih amah a biami “mibu nganpi” kha a huhphenh hna lai i vawlei paradis ah thluachuah a pek hna lai. (Biat. 7:9, 14) Mi tampi cu an tho ṭhan lai i Adam sualnak ruangah a chuakmi thil vialte in luatnak caanṭha an hmu lai.—Lam. 24:15.\n16. Hmailei ah mi nih zei bantuk a ṭha tukmi luatnak dah an hmuh lai?\n16 Kum Thongkhat Uknak chungah Jesuh le amah he uktu a ṭuanṭimi hna nih mi pawl kha pumsalei le thlaraulei in a tlingmi ngandamnak hmuh awkah an bawmh hna lai. Mah caan i remh ṭhannak le luatnak cu Israel chan i Jubili bantuk a si lai. Vawleicung ah zumhfek tein Jehovah a biami dihlak cu mitling an hung si lai i sualnak in an luat lai.\nVawlei thar ah ṭhathnemhnak le lungsinak a pemi rian kan ṭuan lai (Catlangbu 17 zoh)\n17. Isaiah 65:21-23 ah Pathian miphun kong he aa tlaiin zeidah a chimchung? (A phaw hmanthlak zoh.)\n17 Hmailei ah vawleicung i nunnak cu zeidah a lawh lai ti kha Isaiah 65:21-23 ah a langhter. (Rel.) Kan tha a thu lai lo i zeihmanh tuah loin kan um lai lo. Mah caan chungah Pathian miphun nih ṭhathnemhnak le lungsinak a pemi rian kha an ṭuan lai tiah Baibal nih a ti. Kum Thongkhat Uknak a dih tikah “sermi thil vialte hi thutnak sal sinak khan luatter an si lai i Pathian fale hna luatnak a sunglawimi kha an i hrawm te lai” ti kha kan zumh khawh.—Rom 8:21.\n18. A nuammi hmailei nunnak kan ngei lai tiah zeicah kan zumh khawh?\n18 Jehovah nih Israel mi kha rianṭuannak le i dinhnak he aa tlaiin a tlarimi an si nakhnga a rak timhtuahpiak hna, cu bantukin a ra laimi Khrih Kum Thongkhat Uknak zongah a miphun caah a tuah ve lai. Pathian biaknak caah a caan kan ngei lai ti cu a fiang ko. Tuchan ah Pathian biaknak cu nuamhnak hmuhnak caah a biapi tukmi a si, vawlei thar zongah cutin a si lai. Khrih Kum Thongkhat Uknak chungah kan dihlak in lungsinak a pemi rian kan ngei lai i Pathian kan biak dih lai caah kan i nuam tuk lai.\nIsrael mi nih an tuahmi Jubili cu zeidah a si, mah in mi pawl cu zeitindah ṭhatnak an hmuh?\nChiti thuhmi hna kha Jehovah nih zeitindah luatnak a pek hna?\n“Tuu dang” kha Jehovah nih zeitindah a tlingmi luatnak a pek hna lai?\n^ cat. 5 Jehovah nih Israel mi kha luatnak lam a rak timhtuahpiak hna. Mah cu Jubili a si. Khrihfa pawl cu Moses Nawlbia tangah kan um ti lo nain Jubili cu kan caah sullam a ngei. Hi capar ah Jehovah nih a kan timhtuahpiakmi pakhat kha hlanlio chan i Jubili nih zeitindah a kan hngalhter ṭhan timi kong le mah in zeitindah ṭhatnak kan hmuh khawh timi kong kan i ruah hna lai.\n^ cat. 61 HMANTHLAK FIANTERNAK: Jubili ah sal a tangmi pa hna cu an luat i an chungkhar sin le an ram ah an kir ṭhan kho.


Ttang-tek Le Hmaibel AKang mi Pawl Le Arsik ANgei Mi Pawl Caah | Faiceu News\nInnpiNgandamnak le DawhnakTtang-tek Le Hmaibel AKang mi Pawl Le Arsik ANgei Mi Pawl Caah\nCuarzawt nak (Ringworm) , Ttangtek Le arsik pawl a ngei mi caah\nCuarthak zawtnak le hma , Ttang tek, Hmaibel a kang mi Le arsik pawl hna hi thinphan awk a si mi damlonak cu an si lo nain taksa zoh a dawhter lo leng ah um khua a nuam lo. Mah Le mah i zumhnak (confidence) zong a zorter.\nCaan tawi te Chung ah Ttangtek ,Hmaibel Kang mi Le Arsik pawl ti bantuk aa damter kho deuh tu kawlsi (Myanmar Tta -Yin- Se ) hi hmang ve tuah usih . Zei tin dah Sii- ai kan ser piakning cang a si lai . A fawi te ko Atang lei Bantuk in tuah piak khawh i zuam.\nPiat (Onion ) kha a hawng na hawh dih hnu in riam law dipte in rial . Cu ti na tuah dih hnu ah khan khengkur Chung ah chia Law reite hang kha hei surh chih Law cawhpiak. Tu cu, Sii -ai na ser dih cang caah, (Ringworm) cuar zawtnak / cuar thak hma a zawnka ah Le hmaibel a kanghnak zawn ah Le na Ttangtek Le na Arsik ka zawn ah Khan sii cu nikhat ah voi hnih thuh khawh peng i zuam .\nZaan an it lai ah na hmai kha tilum te tawl piak Law sii cu na thuh piak lai. mah hnu cun zei hmanh tuan ti lo in it piak cang ko.Cu ti cun ni 5 Chung hrawng pehzulh te in sii cu thuh piak law a ningcang deuh suamao ko lai. Na taksa a dawh lai na um khua nuam deuh lai tiah Hmat-suh nih a tial.


Nungak Muidawh Pakhat Cu Fak Tuk In Ai Chuahsual Ko Ning Hi A Tawte Zong Lang Pet Ko ( +Video) – FIAKFAIROCK\nNungak Muidawh Pakhat Cu Fak Tuk In Ai Chuahsual Ko Ning Hi A Tawte Zong Lang Pet Ko ( +Video)\nTu chan vawlei ah cun a ho poah hi ram thangcho ah phak cio a si i , nuamh nak hmun tete zong ah va phak ve cio a si tawn . mi hmai ah mual pho in va um sual a fawi te i , mi nih mi kan va si sual lo nak hnga i ralrin thiam ngai a hau .\nhi video ah kan hmuh bantuk hin Foreigner nungak pakhat nu zong hi a hlan kan tein i ral ring cia seh law tu bantuk in mi hmai ah a mual pho hnga lo . mi nih an ti ve ko hme cu ti nak men in zei poh va tuah di ve ah cun mual pho colh a fawi .\nhi video ah kan hmuh mi nu hi a ho dah a si i khawika ram mi dah a si ti cu a tar chih lo i , a si nain social media ah an tar ,mi caption ah cun a nun chung a philh khawh ti lo dingmi mual pho nak tiah a ttial chih mei.\nkan i ralrin lo ruang ah mi hmai ah mual pho hi a fawi te i hi thil zong hi thil fa te si hmanh seh ral rin kan thiam khawh cio nak hnga caah siaherh nak he kan tar mi a si.\nVideo a tanglei ah kan van chiah chih.


Atu Lio Vawlei Cung I A Ummi Vialte Hi Hi Hnu Kum 100 Ah Cun Hohmanh Kan Um Ti Lai Lo – The Cherry Par\nAtu Lio Vawlei Cung I A Ummi Vialte Hi Hi Hnu Kum 100 Ah Cun Hohmanh Kan Um Ti Lai Lo\nCu nak i a fiang deuh rih mi cu kan thih hnu ah thlarau in zungzal kan nung rih lai ti hi asi. Cu nak i a fiang deuh rih mi cu a cheu cu vanram kan phan lai i a cheu cu Hell ram kan phan lai ti asi rih. Kan thih le cangka kan thlarau cu kan pum in a chuak lai i vulei kan nun lio i kan bawi asi mi nih khan ahong kan laak cio lai.\nMinung hi akan tei tu poh sal kan si. Phun dang i chim ah cun kan rianh mi poh khi kan bawi an si. Thlarau duhnak a rian mi cu an bawi ah Bawipa asi caah Vanmi nih an hong laak hna lai. Minung duhnak a rian mi cu an bawi ah setan asi caah khuachia nih an hung laak hna lai. Cu caah atu lio ah kan duh thim nak FREE WILL ningcang lo i kan hman sual lo ding hi a bia pi tuk mi asi. Kan Bawipa Zisu Khri zong FREE WILL te in vulei ah khamhnak rian hi a hung kan tuah piak bantuk in kan nih zong nih FREE WILL te in Amah hi Bawi ah kan i ser ve ding hi abiapi tuk. Kan FREE WILL a pingpalo i kan hman i minung duhnak lei kan i thim sual ah cun atu te hin mah le mah ttah hla i lawh cia a phu ko.\nRelchap ding a tha kho tuk, Teinak cu Bawipa ta asi. Vancung in a van lang mi ah cun Biatak a ttanh mi hna nih hin teinak ttha te in an hmuh ko. Kan zumh lo ah cun vancung kan kai tik ah va zoh khawh asi. Mah belte atu i ttanh mi ai palh mi hi cu vaan an phan kho hnga dek maw, an i chir lo ah cun. Tulio vulei cu aholh kho poh teinak hmuh chan asi. Lawyer an thiam poh le sual tuah zaa a long. Phungchim an thiam deuh poh le sual nak zei rel lo deuh asi bantuk hin tu lio US Election pi zong hi asi ve. Mi nung an fim tuk cang ruang ah thil dik taktak hi langh ter khawh asi ti lo. A ngai te ti ah cun Prophesy pawl nih an chim lengmang mi hi a palh hrim hrim lo. Teinak hi adik ning te in langh ter kho hna seh law Biatak nih hin a tei hrim hrim mi asi ko. Pathian ai palh bal lo.\nA poinak cu tuchan muihnak chan tthawnnak Media le Big Tech pawl le BLM le Antifa le Conspiracy project ngan pi pi, le Black movement tamtuk a um ruang ah thil dik thil hman hliah langh ter khawh asi ti lo i US election pi zong cu hi ti hin a muru taktak lang kho ti lo in a tuam tu lih result tu in apar beu kanh ding in aum ko cang.\nProphesy pawl nih tuan pi in an rak chim chung cang. Biatak hi amah lawng in a dir. Biatak hi ttanh tu a ngei lo. Biatak a ttanh tu ding cu Biatak a hngal mi lawng lawng an si. Cu caah Biatak a hngal mi cu thla faak pi in cam uh, rawl ulh in cam u an rak ti lengmang. Thlacam nak lawng lawng in US siseh vulei pi hi chanh khawh ding asi cang ti an rak chim peng mi kha atu hi kan phan. A dik ko. Atu lio ah Vulei cung khuaza ramza in zumtu taktak asi mi pohpoh cu fial hau lo sawm hau lo ti awk in thla an cam dih ko. Muslim ram hual lo, Buddhist ram hual lo, Hindu ram hual lo in a khoika hmun poh in US election ca ah khuuk bil le kut thlir in thla an cam i an cam cuahmah rih ko. Hi hi zumtu ai ti mi nih philh hlah usih.\nA ngai te ti ah cun atu lio vulei pi hi a lian ngan tuk mi Spiritual movement Thlarau lei revolution nganpi asi. Vulei fimthiamnak nih Biatak hi a tei tuk cang caah Biatak nih a van chalh tthan nak program pi asi. Universalism, Evolution theory, essentialism, Naturalism, Relativism, Liberalism, Libertinism, humanism … tibantuk tuchan ideology pawl nih vulei pi hi keh lei kam ah an i pial pi tuk cang i vulei pi hi setan kut ah tuan tuk ah tlaak tuan ding Pathian nih asian lo caah US election hmang in Pathian nih vulei pi a chaak avan rengh i chak a tlai tu ding ah aho mit hmai hmanh azoh lo mi Donald Trump a van hman mi asi. Atu ah hin teinak taktak cu Biatak hi asi. Dinnak asi. Cucu Zumtu hnanih thlacamnak he kan dirkamh peng mi hi asi. A poinak cu mah hi teinak hi Lih rian tuannak aphun phun nih tuchan fiamthiamnak a van hman tik ah ka fim ka thiam ai ti mi pohpoh cu ai hman khawh dih hna i cu ruang ah hi ti i vulei pi a ngan a fah nak hi asi.\nUS ah hin ai chim khawh lo ruang ah a sual lo na in Life Sentence an pek mi an tampi, Ai chim khawh lo ruang ah thihnak tiang a phan mi zong an tam pi. Sual a puh tu hna bia an thiam tuk ruang le bia an chim khawh tuk ruang le ttanh tu le dir pi tu ttha ttha an ngeih ruang ah cu ti cun a sual lo mi hna nih an tuar mi hi a tam leng luang cang. Cu bantuk cu atu hi asi i Donald Trump, US President pi zong nih aton ve cang. USA timi THIS IS AMERICA timi US rampi hrim hrim nih aton ve cang. Hi vial te hi Bawipa ni a nai cang ti a langh tertu an si. Veritus Vincit: The Truth Shall Prevail. Teinak taktak cu Bawipa ta asi. Credit: Salai Bawiukthang\n← Ka Ta Te Aw A Lang In E Kan Tah Ve E, Ka Sian Lo, Mi Ramdang Ah\n𝐓𝐫𝐮𝐦𝐩 𝐧𝐢𝐡 𝐚 𝐇𝐚𝐥𝐦𝐢 𝐂𝐡𝐞𝐜𝐤 𝐢𝐧 𝐂𝐨𝐫𝐨𝐧𝐚𝐯𝐢𝐫𝐮𝐬 𝐁𝐨𝐦𝐡𝐧𝐚𝐤 $𝟐,𝟎𝟎𝟎 𝐜𝐮 𝐔.𝐒 𝐇𝐨𝐮𝐬𝐞 𝐧𝐢𝐡 𝐚 𝐍𝐚𝐦𝐡𝐧𝐞𝐡 𝐜𝐚𝐧𝐠 →


WorldNews Archives – Daily Post TV\nKawlram Catial thiam -Saya Kyaw Linn cu Cantiang ( Thal) In A PawJ Ah An Kah!\nRakhine miphung asimi catial thiamnak in minthang taktak asi mi Kyaw Linn cu May 13,2020 ahkhan rakhine ramchung, Settwe khua ah zaanlei 7:45 ah cycle ai cit lio ahcun, lam kam ah a dir ii phone a chawn, cu lio ahcun hmai tonh in cycle ai cit mi minung -2 hna nih Li le cantiang in a paw ah an kah ii an zam tak. Catial thiam Kyaw Linn nih, lam kam Inn hmai ka dir lio ah thal (…\nMay 15, 2020 elly\nManny Pacquiao vs Keith Thurman Ah Aho Dah Nan Zumh!\nWBA welterweight world title fight timi tlangtar in July 20,2019 ah US Las Vegas ah Manny Pacquiao vs Keith Thurman cu an ni thua cang lai. Mah hlan ah US Las Vegas lawng ahhin Kum -40 asi cang mi Pacquiao hi June 23,2001 thawk in tukum tiang ah voi -20 a rak ithuat cianak hmun asi. Tutan a thuat hin cun, hi hmun lawng ah voi 21 nak asi lai. US Las Vegas lawng ah voi -20 a rak ithuat…\nWashington DC Ah Rakhine Le Tlangcung Mi Nih Embassy Hmai Ah Sandah Piahnak An Tuah!\nJuly 15,2019 ah US ramchung Washington DC ah aum mi Rakhine miphung le tlangcung mi nih, Myanmar Embassy le Singapore Embassy hmai ah lamzawhnak an tuah. Hi an tuahmi a ruang cu, Singapore ramchung ah khua sa Rakhine minung -6 Singapore cozah nih AA ralhrang he pehtleihnak an nei tiah an puh hna, an tleih hna ii Kawlram cozah sin ah an kuat hna. Hi an tleihmi hna minung -6 ca ahhin an nunnak an him a herh tiah “Sandah…


Donald Trump Tazacuai Hram An Thawk.President Donald Trump cu Senate ah tazacuai ding in House Democrats nih – Onlinenungak\nDonald Trump Tazacuai Hram An Thawk.President Donald Trump cu Senate ah tazacuai ding in House Democrats nih\nSenate Nih Donald Trump Tazacuai Hram An Thawk.President Donald Trump cu Senate ah tazacuai ding in House Democrats nih impeachment an tuahnak The Article of Impeachment for Incitement of Insurrection cu impeachment a tuahtu, House democrats hna aiawhtu, Managers hna nih tu zanlei ah Senate ah an rak chuahpi.\nUS phunghrampi ning ahcun Senate nih President taza an cuai ahcun US Supreme Court Chief Justice hruainak in tuah phung a si. Asinain President Donald Trump cu a term zong a dih cang I, President sinak in a ngol cang caah Supreme Court Chief justice John Robert hruainak si loin Senate President Pro Tempore Senator Patrick Leahy hruainak in tuah a si lai.\nSenate ah Democrat le Republican cu vote 50 veve an ngei. Senate i cheu thum cheu hnih vote lawng in Trump cu sual dantatnak pek khawh a si. Republican minung 17 nih democrats lei I an ttan lawngah President Donald Trump cu sual dantatnak an pek kawh lai. Thong thlak cu a um lai lo, asinain President hlun hna nih an co dingmi benefit vialte cu chuh dih a si lai. Cun hmailei President thimnak ah cuhnak nawl an pe ti lai lo. Asinain Democrats tazacuai mi hi an hlawhtlin lai zumh a um lo. Credit: Salai Lairam Thang


Joe Biden rating approval cu a chia tak tak cang. Arian a tei bak lo ti a fiang cang\nadmin October 10, 2021 Leave a Comment on Joe Biden rating approval cu a chia tak tak cang. Arian a tei bak lo ti a fiang cang\nA fiang chin lengmang cang ko, President Joe Biden sining cu a vun fiang chin lengmang cang ko hi, Pasal tha hna cu caan harsat bik ah hin an sining a lang tawn tian an ti mi kha a si. President Joe Biden zong atu cu a sining fiangtein a lang cuamah cang.\nUS mipi nih an duh lo ning a zual tuk cang si lai, an mah Democrat pawl lilah hman nih an si kho bak ti lo,\nmah bantuk in President thawng lotuk mi kan ngei mi cu tiin an lungtling lonak heh tiah an chim cuamah cang.\nA luan cia thlaruk hrawng kha cu President Joe Biden’s approval rating kha 50% hrawng a si. Mah 50% hi cu a zah ngai ko riah an ti tawn mi a si. Natein caan harsat bik a vun tawn ve cang i, August Afghanistan Withdrawal hnuah President Joe Biden approval rating cu zoh ngam ding hman si ti lo.\nMah lawng si lo, Covid kha thlathum hnuah ka dawngter lai tiah arak chim kha, natein zeihman a si hlei lo ti fiang cik cek in an thei cang.\nDelta Variants ruangah US mipi harnak fakpi an tawn chin lengmang ve cang, Vaccines la duh lo an tam ngai,\nFederal Government riantuan mi vialte vaccines nan lak dih lai tiah nawlh a chuah, Southern Border illegal migrants (Phunglam loin US ram chungah a lutter mi an tam tuk caah) President Joe Biden approvatel rating cu zoh ngam hman a si ti lo.\nEconomy Approval 39% , Disapproval 55. Commander in Chief Approval 37% Disapproval 58%. Foreign Policy Approval 23%\nDisapproval 67%. Presidential approval rating US mipi nih biapi ah an chia mi a si, A rian tuan ning mipi nih an duh maw duh lo ti langter nak a si caah.\nPresident Joe Biden approval rating a niam tuk caah kum 2022 Midterms elections ah Democrat pawl nih House ah an sungh lai ti an ti ngai cang. Kum 2018 Midterms ah Democrats pawl nih President Trump approval an hrawh piak ngai kha,Kum 2020 November election ah thil sining fiangtein kan hmuh cang kha. Cucaah President Joe Biden rian tuan ning a duh lo mi an tam tuk caah\nDemocrat pawl zong President Trump cungah an lung a tling ti lo i heh tiah an zai cang. Cred-RTK\nKawlram thawngpang….October ni 9 zing suimilam 9 hrawng ah Karen ramthen, Kawkareik peng, Asia lampi pawng\n, Htaw Naw tisor helchum ah Ralhrang Khah – Mah – Yah 552 le KNLA Brigade 6 kar ah kahdoh nak achuak i Ralhrang 3 an thi. KNLA Brigade 6 ralkap phu hna an um nak hmunhma pawng hrawng ah nizan October 8 ni zong ah ralhrang phu hna an rak cawlcangh nak kong le tuzing kahdoh nak kong cu KNU nih athanh.\n” Tuzing kahdoh nak ah KNLA lei in athi mi le ahliam an um lo ” tiah KNLA Ralkap pakhat nih achim. October 1 ni ah Kawkareih khua pawng\nNichuak tlanglei ramthen uktu Buchoh Ko Ko Mg khuallam caah hmun him nak ala tu ralhrang hna cu DKBA phu then pakhat nih tuzing Suimilam 9:00 hrawng ah an kah hna i G1 reng tel in minung 5 an thi. Hi thil acan hnu ah ralhrang lei nih ralkap thazaang tam pi an chap tiah kan theih.Cre- Khit Thit Media\nSalai Lungthli Tum nih Vabeihlo nupi le fale caah tangka a bawmh mi hna cu a tam tak tak →\n← US nih a chim ning le Taliban pawl nih an chim mi a khat ti lo


Brawl - Five Color Kenrith a Brawl deck by ArenaUnderground - MTGDECKS\nBrawl - Five Color Kenrith deck, by ArenaUnderground\nBrawlKenrith, the Returned Kingaetherhub ArenaUnderground\nBrawl - Five Color Kenrith. Builder: ArenaUnderground. — — 23-Mar-2020\nBUY: $240—74.57 Tix\n$66.20 Tix @cardhoarder $1.66 / Week @cardhoarder $n/a @tcgplayer $264.55 @cardkingdom\nLast update: 2020-04-15 18:09:06


US Laimi Chungin Thihnak Kan Tong Than. – Kawltu Team\nUS Laimi Caah Ralrin Nak Tak Tak.\nAung La Nih Aa Ka Tei Nak Ding Lam Pakhat Hmanh A Um Lo Ti Bak Ko.\nChin Ram Vanlawng A Tum Khawh Nak Caah Thazaang Tampi A Chuah Tu Captain Khup Khan Kong Lam Tawi Hi Van Rel Ve Tuah.\nDr.Anna Hluan Nih Surbing Airport Ah Vanlawng A Tum Nak Kong Cu Mah Ti Hin A Chim.\nPi.Naomi Te Unau Nih Pathian Thangthat Nak Hla An Sak Thar Mi Cu A Tha Kho Tak Tak.\nUS Laimi Chungin Thihnak Kan Tong Than.\nSeptember 13, 2020 September 13, 2020 Aruata Nutlai\nMaw vawlei cung ngai hi mu duh a tling hrim lo ee, kan dawt tukmi le kan zohthla ngai mi kan fanu kan fapa hna nih taksak in zungzal thennak a kan ngeih tak hi cu thinlung tuar a fak khun ko mu. Thihnak nih ngakchia upa thleidannak le zangfahnak a ngei kho hrim lo mu. Bawipa tu nih taktakmi chungkhar vialte in tuar zia in thiam ter hna sehlaw in hnem hram ko hna seh.\nAtu mual a kan liam tak mi hi Pu Joseph Sithu le Pi Tha Chin Sung i fapa upabik Pa Chain Maye kum 11 lawng a si rih mi nih ruah lo tuk in mual a kan liam tak hi a si. Anmah hi an chungkhar in Houston khua, USA ah khua a sa mi an si. Apam hringhran mu, dam ko nain ruah lo tuk in mah ti hin thawng theih cu tuar a fak hringhran ko lai mu.\nAthih ning hi deilei zing 1:30Am hrawngah a tho i a zun a zung ko i a it than. A nu riantuan a kal in a pa nih a zohkhenh hna i zing 6: 00AM hrawngah thawh ding sianginn kai ding in ka thawh atinak ah a tho ti lo i Emergency kan call ko nain minute 10 ah an phan colh. An phanh ahcun a nunnak a rak liam cang tiah theih a si. Atu hi Forensic lei nih siizung ah an kal pi i zeizawtnak in dah a thih ti kha an check hlai hnu ah thawng a fiang lai tiah theih a si. Thut dir ning kong le a ruak vuinak ti bantuk kong cu update tuah khawh than kan rak zuam te lai.\nThawngpang dang relchap<<<< Floy a thattu police officers 4 hna leitang sihni 4 cu Floyd an thahnak a kong solhnalh phunphai in bia an vaivonhter caah Minneaplis biacehbawi nih an bia zungah luhpi lo dingin a kham hna. Hi police 4 hi hmunkhat te ah rian an tuanti, lai an nawnti ko caah, an 4 ningtein hin taza zong cuaiti ding an si, tiin sihni pakhat nih a chim.\nFloyd a thihnak kong he pehtlai in a kil tampi huapin zohnak an tuah i Hennepin County District Court Judge a si mi Peter Cahill hmaika ah an hmuhning pawl an chuahpi hna. Floyd an thah hnu ah hmunkhat te ah an 4 ningtein zung i an chuah avoikhatnak a si. Chauvin hi Floyd hngawng a khukin a rialdittu a si caah, second degree lainawng hmuh in taza an cuaimi a si.Hennepin County Sihni Mike Freeman le dang 3 hna hi lenglei sihni i sawm lo piin sizung ah Floyd ruak an vung hlathlat caah, biaceihzung chuak dingin nan i tlak lo, tiin Cahill nih a kham hna.\nAhohmanh i sawm lo in an kalmi hi thil dawhcah a si lo. Cucaah, hi sihni 4 hi Floyd thihnak kong ceih dingah an i tlak lo. Annih cu tehte ceo an si cang, tiin Cahill nih a thanh.Floyd hi police nih an tlaih i a cung i thazaang an hman ruangah a thih a si lo, bing le rihai si thalo a tonghtuk ruang i a thimi a si, tiin sihni 4 nih an chimmi biaka pawl cu Floyd i a tantaakmi a chungkhar le cingla rualchan pawl nih an pompiak kho hna lo.\nFloyd a thattu a hlei in dineimi rihai si tha lo tham cu Minneapolis Police Department nih miphun thleidannak cirhchanh in a cung i tha le zaang an hmanmi hi a si. Tutan i a thihnak kong solhnalh an i timh hi cu Floyd avoihnihnak an thah bantuk a si, tiin amah lei sihni a tuanpiaktu Ben Crump nih a chim. Chauvin hi a vaar vuakvak coat angki, le a chunglei ah angki nak le necktie an hruk aih hna, cun vandum zawng mask ai hruk. Floyd an thah lio i lamkam minung nih video a zeih lio nak in a der thawm deuh mi a lo. Lainawn 4 hna kong an chimmi hi a vai khat viar ko hmanh ah, kaphnih biachimmi ngeihpiak hi a biapi hringhran, zeicahtiah a dang tete in an bia kan ngeih hna a si ah cun taantakmi chungkhar nih Floyd a thihnak hi a hlamter lengmang lehlam hna lai, tiah state special sihni Neal Katyal nih a chim.\nKan chanchung i ka hmuhtonmi thil hi a tam lengluang cang, asinain, tutan video hi cu ka zoh kho lo tluk khi a si, tiah sihni le US Justice Department i khahlan acting solicitor general a sibal mi Katyal nih a chim.Lainawng 4 hna hi hmunkhat cawlcangti an si, lai an nawnnak hmun ah a umti mi an si, minute 9 chung vawlei i Floyd an rialdit chih lio zongah an 4 ningtein bia an ruahti mi an si, tiah Katyal nih a chim.\nFloyd an chanh lo caah, tiin Kueng, Lane le Thao cu second-decree murder in taza an cuai hna. Voikhat te lawng kan bia ceihpiak nan kan timh hi kan duh lo. Minneapolis lawng si lo in, a dang zongah kan kong kan ceihpiak u, tiin an 4 ningtein an duhnak an langhter pinah, an cung i an khinmi tazacuainak zong laakpiak than ding, tiangin capar an tial.An 4 ning i an case vialte fonhpiak hi cu a si kho lo mi thil a si. Anmah le an cawlcanghnak ning cio in ceihpiak ding an si, tiin Thao ca i sihni a tuanmi Robert Paule nih a chim.Ramtang sahngar 4 cu na ruksai in vun chuah riangmang in tual laifang ah cun voikhat te ah thlah na timh hna, tiin Paule nih biaceih zungah a chim.\n“Black lives matter, dinnak a um lo cun daihnak a um lo, sual phaw hna, an sual, tiin fehter law lainawng police 4 hi thong ah kua hna” tiin Minneapolis ah a ummi Family Justice Center lenglei ah duhlonak a langhtertu minung 100 hrawng an au.Tazacuai hmundang lei thial le thial lo kongah biachahnak tuah dingah a tuan deuh rih. Zeitluk tiangin dah media lei nih kan konglam an chimceih cang, timi hlathlaitu thlah ka duh cang hna. Cu in cun Hennepin County ah hin zeitindah a dihcakmi phung hi thim le hman khawh a si lai, ti hi kan theih khawh hnga, tiin Cahill nih a chim.\nA ho nih theih lem lo mi biaceihbawi pakhat kai ngeih ah a tha cang lai, cu lo in kan sihni le biaceihbawi pawl hi an kan dohpiak sual hna lai, ti phan a um cang. Zeibantuk phung dah kan hman ah a tha lai, timi thimnak caan hi zarh 2 chung a rau lai i, cu caan he telhchih in Floyd a thihnak kong ceihnak caan hi hihnu thla 6 a rau kho rih mi a si, tiin Cahill nih a chim. Credit:Chelsea Bawi\n← Fth Channel A Rawh Hnu ah Mapui Nih Channel Thar A Neih Than Cang.\nBia fiang Theih A Si Cang. →\nAn Tafar Te In Kawlram Pumpi An Hninh Than Cang(Video He).\nNungak Sui Hlawn Rem Hniang Tha Cer Nih Pathian Thangthat Nak Hla An Sakmi Cu Ngaih A Nuam Kho Tak Tak Si.\nTuni Cu Mee Mee Khel Thlan Ah A Va Le A Fa Le Nih An Va Leng Ta An Ngai Tuk Theo Lai\nHakha Nungak Le Mizo Nungak Bia Alnak Video Cu Zoh An Nuam Kho Tak Tak.\nMiss Paris Siang Bawi Biachim Mi Cu Uar Um Kho Tak Tak.\nCopyright © 2020 Kawltu Team. All rights reserved.


Breaking News: President U Win Myint Le U Hla Thein Cu Supreme Court Ah An Phan Ve Cang Lai – The Cherry Par\nBreaking News: President U Win Myint Le U Hla Thein Cu Supreme Court Ah An Phan Ve Cang Lai\nKawlram President U Win Myint Le UEC Chairman U Hla Thein Cu Court Ah Khin An Timh Cang Hna. January 29, 2021 ah Kawlram Supreme Court nih pom ding le pom lo ding kongkau an ceih lai, tiah thawng theih a si. Hi kong he pehtlaih in January 5, 2021 ah Union Supreme Court nih cathanh an chuahnak ah Mandalay Sihni (Lawyer) U Zaw Weih nih President U Win Myint cu U/S Case No. 198/2020 hmangin biaceihzung ah a khin i, a ra lai dingmi January 29, 2021 ah pompiak le pompiak lo ding kong video conferencing in Supreme Court Judge minung 3 nih an writ petition kong an ceih te lai. Hi video conferencing kongah hin tehte cu ralkap an si lai tiah thawng theih a si.\nCun cu bantuk thiamthiam in UEC Chairman U Hla Thein zong NPD Party President Thazi Shitu Shoe Maung (Ex- Major General le Ex- Union Minister) nih U/s Case No.199/2020 in Court ah an khin ve. Online video chungah NPD Party President Thazi Shitu Shoe Maung nih a chimning ahcun Case buaipi tu ding cu Lawyer’s U Zaw Weih le Daw Khin Khin Tye an si lai. January 29,2021 ah Myanmar Supreme Court nih Writ Petitions an pom le pom lo aa fiang te lai ti’ah NLD Spokesman Dr. Myo Nyunt nih a chim.\nTukum 2020 thimnak kong hi US an buai bantuk tein Kawlram chung zongah an buai taktak ve ti khawh a si. NLD party cu USDP Le a dangdang party pawl nih thimnak a dik lo, tiah nihin tiang an auh hnawh peng hna. January 29, 2021 ni ah Lawyer’s minung 3 nih an pompiak hna a si sual ahcun zei dah a cang ve te lai, zoh rih ko hna sih. USDP Le NPD party lei nih tehte ah ralkap an si lai tiah an chim.\n← Facebook i ca ka ttial tik ah pumpak in ka cattialmi a lakmi/a kawihmi nan um sual lai ka phang\nFiang Ko In America Ram Pi Pial Hram Aa Thok Cang →


Mehchaw ly cawh Khazing painah raang ry cy bei he tahpaw hnih thlang bei he ceh maw? Naaning le naaning a dungkhei khe o. Canu capaw suaná tei chahlynah a tuapaw, nono a behpaw sahlo, a pheilaipaw sahlo, capaw hlohlangpaw sahlo, capaw leihopaw sahlo, mehru sahlo, a du a sahpaw sahlo, zurui a hmangpaw sahlo, kongchia rei a hmangpaw sahlo, mehing mehru sahlo taco Khazing painah raang letah a nae khy bei he. Taico, ma cawh naaning thaikhehpaw naa cangning a cang. A cang naná tah Abuipaw Zisu Khri ming tah le kaa Khazing Thlawpaw tah sipathai ciapaw le pathaisah ciapaw le thaicangsah ciapaw na cang he ceh.\nTaico, Khazing tah naa byhiapaw maikaw cawh Khri Zisu letei a hnuipaw, a rungnawpaw hnuirungnah taikhei a ca pae he a.\nZisu taco, “Apaw, ngethai my lo, aa tua leimeipaw heh aa hnilynah cawtah hei,” tatah a tah. Taico raekeh sahlo taco basung phe he ka, a chaichi cawh a chaichy he.\nNaaning paw a cangpaw sahlo, naa sawtei leh tah ngaw ca hae my he seh la, pari naa pae he maw?\nAma cawh akhaipaw cawh cang be, akhaipaw kong khah a hnikhuitu ruapaw tah a va chuhpaw a cang.


South Korea Ah New Zealand Miphun Minung 3 An Thi – Chin 11 News\nSouth Korea Ah New Zealand Miphun Minung 3 An Thi\nS Korea ram ah lei mimh nak faktuk in a chuak mi ruang ah New Zealand miphun chungkhar pakhat a si mi hna minung 3 nunnak a liam tiah DVB thawngzamh nih a langhte. Hi a thi mi hna chungkhar pakhat in minung 3 hna cu kum 65 a si mi hringtu nu le kum 36 a si mi a fanu le kum 3 a si mi a fapa an si hna tiah S. Korea thawngzamh zong nih an langhter ve ning a si.\nLei mimhnak a chuahnak hmun hi Seoul City in nichuak chaklei ah a um mi Gapyeong khua ah a si i a thimi 13 hna lakah New Zealand ram mi chungkhar hna zong hi an i tal chih ve hi a si. New Zealand ram mi chungkhar hna zong a thi mi hna lakah an i tel ve tiah an theih hnuin a herh mi bawmh chanh nak le an ruak hmuh khawh nak ding ah an si khawh chung in an i zuam ve hna i an ruak zong hi New Zealand ah phakter khawh hna ding in an i zuam cuahmah ko tiah thawngzamh ah cun an langhter.\nS. Korea ram ah hin kumm 7 chung ah a caan sau bik le a fak bik mi ruah sur nak a chuak than i ni 42 chung faktuk in ruah a sur mi ruang ah minung 14 an tlau hna i minung 1000 leng cu inn ngeilo dirhmun ah an um cang hna. Lei mimh nak nih an inn a hrawh piak dih hna caah inn ngeilo an tam khun nak a si.\nHi ruahsur nak ruang ah le lei mimh nak ruang ah nizan August 4 tiang ah khan cun lei mimh nak hi a fak ngai peng ko tiah zong an langhter.


Zualko: US ah Lai Nutung Hri-awhnak in a Nunnak a Liam – The Cherry Par\nZualko: US ah Lai Nutung Hri-awhnak in a Nunnak a Liam\nUS ah Lai Nutung Hri-awhnak in a Nunnak a Liam\nNihin zinglei (Myanmar caan) ah US ram, Iowa ah a ummi Pi Sung Hlawn cu hri i awhnak in a nunnak a liam, tiah thawng kan theih. Pi Sung Hlawn hi fa pathum a ngeimi a si i, Hakha, Gangaw lam sang i a chungkhar inn ah tthutpinak zong nihin ah an tuah. Zei ruang ah dah hri-awhnak in amah tein a nunnak aa lak timi fiang in theih a si lo. The Chin Journal\nKalay ah a Nunnak a Liammi Thang Hawm Lian le Sangte Ruakvuinak an Tuah. Nizan Tahan ah Myanmar SAC ralkap le Tahan lamzawhtu karlak kahdohnak ah lamzawhtu lei in a nunnak a liammi Sangte le Thang Hawm Lian ruakvuinak cu nihin ah Khrihfa phung in an tuah hna.\nNihin Zinglei Hakha ah Nu 4 le Pa 2 an Tlaih Hna. Tu zing Hakha ah ralkap uknak duhlonak zing tuan tein an langhter. Lamzawh dih ah ralkap le palek nih hmunhma an lak i lam an kham hna. BEHS No. 1 sianginn pawng Lakphak dawr pakhat ah an luh hnawh hna i nu 4 le pa 2 an tlaih hna. Mei thal zong voi 6 an puah, tiah kan theih.\nThantlang ah an Tlaihmi hna Pafa Pohma No. 505 in Taza an Cuai Hna. March 27 zaan ah Thantlang ah an tlaihmi hna Pu Tial Ceu le a fapa Salai Van Hmun Sang cu pohma no. 505 in taza an cuai hna, tiah thawng kan theih. March 27 zaan ah Thantlang ah minung 4 an tlaih hna i Pastor Ngun Thawng Lian le Pu Tial Cung cu a thaizing March 28 ah an thlah tthan hna.\nLawngtlai ah Myanmar Ralkap Uknak Duhlo Lamzawhnak an Tuah. Mizoram, Lawngtlai hrambunh Central Young Lai Association (CYLA) hruainak in nihin March 29 ah Myanmar ralkap uknak duhlonak le CDM dirkamh lamzawhnak an tuah.\nLamzawhnak hmun ah Lai Women Association, Lawngtlai zong nih an telpi hna, tiah kan theih.\nHakha Mann Motor Mongtu Ko Sai Kyaw Kyaw Hakha Gate ah an Tlaih. Hakha Mann khualtlawng motor mongtu a simi Ko Sai Kyaw Kyaw cu March 26 ah Hakha Gate ah ralkap le palik nih an tlaih, tiah thawng kan theih. Ko Sai Kyaw Kyaw nih a monghmi Bus chung ah lamzawhtu hna hmanmi thilri (Gas Mask) pawl an hmuh caah tlaih a ton hi a si.\nKo Sai Kyaw Kyaw i a nupi nih, “Gate ah an check i a motor ah Gas Mask tibantuk an hmuh. Mah thilri pawl a phortu nu rak pehtlai u law zaanlei suimilam 5:00 hlan ah rak chuahpi u tiah palik nih a kan ti. Asinain, thilri a ngeitu nu kan chawn kho lo. Voi khat cu phone a tlaih nain mah hnu cun a tlai ti lo,” tiah The Chin Journal ah a chim.\nKo Sai Kyaw Kyaw hi Hakha palik sakhaan ah an hren i, sualphawtnak pohma no. 505 in taza an cuai. Aralaimi April 9 khi biaceih zung ah cuahpi ding a si.\nKo Sai Kyaw Kyaw an tlaih lio ah a hawipa pakhat an tlaihmi a um ve. Asinian, aho a si timi kan thei lo, tiah Ko Sai Kyaw Kyaw a nupi nih a chim chap. The Chin Journal\n← Trump Kan Sungh Ruangah India Zong Kan Sung Chih\nIran, Middle East Buainak, Myanmar Le Asean Politics Thil Sining →


ZEITINDAH KHUACHIA CU A SUNG NING A SI TE LAI? – Buanchukcho\nZEITINDAH KHUACHIA CU A SUNG NING A SI TE LAI?\nHmasa khuachia ka rak teinak Țhawnnak/Power nih a hmanung khuachia cu a tei kho lo. Ka Power cu a țhawng ngai ve ko nain, a hmanung (a pahnihnak) khuachia Țhawnnak/ Power cu a țhawn tuk caah, a ka det thluah mah i a ka thluk khawh ceo mau!\nKa tluk deng tikah, ka hnuleiin Țhawnnak/Power an hun ka chap ciammam i, ka hun det țhan thluahmah ko! Ka hun det thluahmah cun, cu khuachia ngan taktak picu “Ar” ah aa cang! “Ar” i a can tlawmpalah hmasa khuachia bantukin lo vurmar in ka Țhawnnak/Power nih cun, thlitu nih hnah chawl a chawih bantuk ol khin a chawih vurmar ko hme cu!\nHihi kan ram caah, BAWIPA nih a rak ruahcia mi (GOD Plan) a si i, zeibantuk ram lianngan le țhawng hna zong nih bawm in bawmlo hna hmanh selaw, BAWIPA PATHIAN nih ka tlinter lai, ka tuah lai, tiah a ruah i a phuan cangmi cu a tling hrimhrim ko lai. Tu lio kan ram a kan that i a kan hrawk cuahmahtu, khuachia hi a sung hrimhrim lai.\nPennak cu Josep le David kut ah a phan hrimhrim ko lai. Cucaah țanhmun i palh hrimhrim hlah. David nih bawmh a rak halnak zei i a relpiak lotu, Nabal cu BAWIPA bak nih a tuk i a thi ko. Nabal bantukin a hrutmi si hlah u. Nabal nupi Abigal bantuk tuin BAWIPA nih hmuh khawhnak, fimnak mit in pe ko hna seh.\nMartar Tluang Lian\nပန်ဆိုင်းတွင် တိုက်ပွဲပြင်းထန်၊ ကချင်နှစ်ခြင်း ဘုရားကျောင်း၀င်းအတွင်း လက်နက်ကြီးကျရောက်ပေါက်ကွဲ\nယင်းမာပင်မှ ရဲတပ်ကြပ်ကြီး CDM လုပ်၊ မိဘများကို စစ်ကောင်စီ ဖမ်းဆီး


I Debate Bak Hna Sehlaw NLD Nih An Cohlang Ngam Lai Maw?: By Salai C Alexander – Chuncha News\nI Debate Bak Hna Sehlaw NLD Nih An Cohlang Ngam Lai Maw?: By Salai C Alexander\nNihin ka uar ngaimi FB chung ca, A tanglei bang hin Lai website pakhat nih a taar: “No Than Kap doh hi Falam doh si lo, miphun ṭhencheutu pa doh a si..by Salai Lungthli Tum” Cu a taarmi tangah pakhat nih hiti hin a comment: Debate tuah hna seh: Pu Zo Bawi vs Pu No Than Kap, Pu Lian Luai vs Pu Ngai Sak, Chin Mipi nih zoh khawh dingah Hakha in media pakhat le Falam in media pakhat nih Moderator tuah i LIVE STREAM in thlahpiak.\nNLD nih an cohlang ngam lai maw?; Chinram ca rianṭuan aa timmi ciocio, iDebate bak ding. Chin Party nihcun an ngamh tuk hna lai ka zumh. A senci NLD pawl nih an cohlang ngam tak lai maw? ti hi ka ruah bak vemi si. Thimnak aa von inaih ai pet ti in Pu No Than Kap va doh leen kha zertian phun khat a si. CNLD pawl nih Chairman pakhat in an rak pom lio khan rak doh awkte a si. Chinmi vialte theih khawh dingin “Debate” cu tuah hna seh! A lungtlingmi kut thlir hna usih….😜😜😜 Credit: Salai C Alexander\nThawngpangdang<< No Than Kap doh hi Falam doh si lo, miphun thencheutu pa doh a si\nCNF hotu a tuan lio ah CNA ralkap nih traning tuah lio an i cer nak ah Hakha holh an hman kha a theih i a thinhung, meithal tiang voi tam nawn a puah. Amah nih hramhram in Falam holh lawnglawng a hmanter hna(CNF statement, 2007).\nCNF in an chuah hnu ah CNF thi/tlu seh timi saduhthah he CNF a chiatnak a dih dongh tiang a rak aupitu than. ‘Hakha nih power an duh ruang ah Falam cu CNF party an kan chuh, aa-na an kan ting’ tiah Falam kan unau lakah CNF huatnak thlaici a tuh. Amah pakhat lawng an thawl ko nain Falam dihlak an kan thawl tiin a mer khawh. Anih hi a fimzer, zeitindah ‘power ka ngeih khawh lai’ timi strategy fiang tein a theih. CNF huatnak thlaici a vorh dih hnu ah heh tiah Hakha le Falam kar huatnak thlaici a tuh than. ‘Aw! Falam’ timi Hakha huatnak cauk tiang a chuah.\nA cauk ah ‘Hakha nih Falam cu khualipi sinak an kan chuh’ tiin a tial i Falam mino lakah Hakha huatnak a karhter. No Than Kap strategy cu ‘Falam lakah Hakha huatnak karhter, cucu-khakha an kan chuh tibantuk aupi. Cun, amah lawng kha Falam a chanchuah khomi hruaitu ah i chiah’ khi a si. Mah kha 2010 hlan huatnak thlaici a tuhmi cu a si. 2010 hnu Thein Sein cozah chan ah Falam holh cu ‘Chin official holh’ ser ding a hal rih. Zinghmuh tlang ah Chuncung mino nih ‘Hakha Township’ timi lungphun an sermi zong nikum 2018 ah No Than Kap hruainak in man cikcek an khuai fawn. A lung ai thleng nan ti kho lai maw?\nHi bantuk midingfello minung nih a hruaimi party (No Than Kap party CNLD) an thawn ding khi kei cu ka tih ngaimi a si. Pu Zing Cung le Pu Roger Biak Lian hna nih hruaitu caah ai tlak bak lo tiah an ruah i an thawlmi pa kha atu lio miphun ka daw ai timi mino tampi nih ‘kan pu’ tiah nan auhmi khi ka thlingzaa ngai. Miphun ka dawt ti tung i Chin miphun lakah thencheunak thlaici a tuhmi No Than Kap tanh, a hruaimi party zong power pek timh khi Chin miphun rawiphir phun khat a si. CNF belnang neh zong a si fawn.\nNan theih ding ah Pu No Than Kap a dam chung cu David Ngaisak(Matupi) nih zeitik hmanh ah CNLD hotu tling a tuan kho lai lo, No Than Kap nih tactic a hman lai i amah peng khi hotu lutlai bik a si peng lai. Cun, No Than Kap doh khi Falam doh a si lo, Falam a si ruang ah ka doh lo, a tuahsernak a tha lo caah ka dohmi a si. NLD cozah Chief Minister Pu Lian Luai khi Falam a si ko. Ka doh lo, a tanpi bikmi keimah ka si. Falam huatu ka si lo, nain No Than Kap a huatu cu ka si. Cucu, miphun ka dawt caah a si tiah kai ruah. kong chim loin CNLD Upa pawl tu<< kha pumpak soiselnak (personal attack) lawngte in tatic cu a hman. Pu No Than Kap kongah bultan thawng lak in Halkha le Falam karlak ah i hmuh thiam lonak ding a chuahpi. Pu Ngaisak fak phun in a thlak i, Pu Ceu Bik Thawng cu kan dawt ko tiphun in Thantlang CNLD kongah aa sawh.\nCNLD Suppoter pawl nih Chin NLD Upa lutlai tlinglonak le soiselnak in CNLD caah teinak an kawl bal lo. Aho Chin NLD Upa hmanh pumpak soiselnak chim le tial in politic an tuah bal lo. Ka hmu bal lo. CNLD dirpitu nih an chimmi cu Chin Miphun caah Chin Party tihi an dirpi cemmi asi ko. CNLD nih Chinmi caah aa timhmi le CNLD a thatnak kong an chim an phuang. Pu Zo Bawi an soisel bal lo. Pu Sui Thio le Pu Lian Luan an soisel bal hna lo. Pumpak in mizei Chin NLD upa le lutlai pawl hmanh an thangchiat bal hna lo. A dikmi le a hmanmi Chin Party an policy le an vision tu hi biatak tein an aupi.\nPumbak soiselnak in siseh miphun thleidannak insiseh ramkhel tuah cu a niam cemmi le fihnungmi politic asi. Chinmi hi kan hrut ti lo, chia le tha thleindannak kan ngei viar cang. Mifim cathiam le khurkhua ruat kho an tamtuk cang. Zumhtlak le zunhtlak lo zong thleidan zia an thiam tuk cang. Halkha peng ahcun Zawngkeng politic ruangah NLD vote pek a duh mi hmanh an i let hna tithawng kan theih. Pine Hlutdaw 1 le 2 ahcun NLD cu 100% teinak an hmu kho lai lo tiah thawng kan theih cang. A hman le hmanlo tucu election ah a fiang te lai. Pu No Than Kap a soisel tuk ruangah Falam miphun tam deuh nihcun CNLD lawlaw ah vote kan pek cang lai an ti cang. Dr. Ngun Cung Lian bia i hlan ahcun ZAWNGKENG PA ruangah NLD cu Halkha le Falam ah an sung lai. Credit : Jacob R. Thang.\nZoh Hmanh Nan Ngei A Chia Cio Ve Hrim Ko Lai, Chin Refugee Kan Tuarnak: +Video\nZeiruangahdah Chin Caah CNLD Party Kan Herh Khunnak A Si?


Myanmar ram uknak thahrum in la tu Ralkap nih Union Ministers a thar pawl rian – Onlinenungak\nMyanmar ram uknak thahrum in la tu Ralkap nih Union Ministers a thar pawl rian\nMyanmar ram uknak thahrum in la tu Ralkap nih Union Ministers a thar pawl rian pek colh an si tiah thawng a thanh. Daw Aung San Suu Kyi nih ṭuanvo a rak lak mi Foreign Affairs Minister hmun cu USDP in thimnak aa rak i zuam i teinak a hmu lo tu, tuan deuh Foreign Affairs Minister hlun U Wanna Maung Lwin cu ṭuanvo pek asi.\nA dang Union Minister pawl zong an thlen dih hna tiah theih asi. Commander in Chief nih minṭhut in Ministries hmun 24 caah Ministers a thar pawl rian an khinh hna tiah theih asi. Kawlram ah vanlawng phih khar dih a si nak kong: Vanlawng bual vialte February 1 thok in ṭum kai khamh asi. Yangon International Airport tel in vanlawng bual vialte nihin thok in ṭumkainak nawl khamh asi tiin Department of Civil Aviation nih nawl a chuah tiah Yangon International Airport rianṭuantu cheukhat sin in theih asi.\n“Vanlawng vialte ṭumkai kho asi lo tiah ca chuah asi. Nihin thok in May thla dih tiang ti asi. International Airlines pawl zong, domestics airlines pawl zong aa tel dih. Vanlawng bual vialte khar dih asi. Nawl chuah tu hi DCA nih a chuah mi asi” tiah Yangon International Airport rianṭuantu pakhat nih a chim. February 1 thok in Yangon International Airport lei luh chuahnak lam cu an phih tiah theih asi. duhnungpar


Facebook Chungah A Hmanthlak Pakhat Tar Piak Ruangah A Nunnak A Liam Mi Tangkua Kai Lio – FIAKFAIROCK\nFacebook Chungah A Hmanthlak Pakhat Tar Piak Ruangah A Nunnak A Liam Mi Tangkua Kai Lio\nA hawikom tha tukmi pakhat nih a capo i Facebook chungah a hmanthlak pakhat a tar piak mi ruangah a duh lotuk i sii- ai (Puh-Ta-Sii)(ပိုးသတ္ေဆး) tha lo a din i a thi tiah thawng theih a si. Hi nungak note hi tangkua a kai liomi a si. Lung a nuam hrimhrim lo tiah a hawikom pawl nih an ngaihchiatnak an langhter cio. Kal ko cang law, ngakchia nu aw, ka lung a nuam hrimhrim lo ee, zei hmanh a si lem lomi thil ruangah na nunnak na lak tiah an chim.\nNungak note a nunnak a sungh mi cu a poi taktak. Aho dah sual kan phawh hna lai ti zong kan theih ti lo, atu chan ahcun upa pawl nih ngakchia pawl cawnpiak le chimhhrin tikah lam palh sual ahcun thihnak lam lei ah a cang tawn. Khuate ah hi bantukin Puh-ta-sii din ruangah a thi mi an tam ngaingai cang. Cu hnu ah ngakchia pawl hi upa tel loin Puh-ta-sii, sii-ai pawl hi zuar awk an si lo tiah kan ruah. Upa pipi hmanh an cawk tikah cinthlaknak lei a herhnak kong tha tein hal hnu ah zuar ding an si tiah an chim.\nVan chia kan ti lai maw? chihkhat te ah thil a cang mi hi zumh awk a har ngaingai. Facebook chungah hawikom pakhat le pakhat i capo in hmanthlak pawl i tar piak zong hi hawikom sual maw a si hnga? Dawr ngeitu Puh-Ta-Sii, si-ai a zuartu maw a palh hnga? Amah nu a thinlung put maw a sual hnga? Zei bantukin dah sual kan phawh hna lai, ti zong theih a har ngai. Minung nunnak lamthluan ah hi bantuk a cang sualnak hnga lo, chungkhat le a simi pakhat nih hi an fanu te konglam le thil sining cu an tarlanghmi a si. Hi thawngpang hi a tak si le silo pehzulh in kan kherhlai tikah a taktak a cang mi thil a si ko, tiah theih a si.\nAmah a uar mi siangngakchia pakhat pa nih a hmai ah a kun in a khuk a bil le duhdawtnak a hal. Cu hmanthlak cu a hawikom tha pakhat nih hman a thlak hna. Facebook chungah a tar piak hna. Cun, saya nih a theih tik ah nungak note cu a hro tiah an chim. Saya pa zong nih a tuh tiah theih a si i, a ningzak tuk caah cinthlaknak lei zuarnak dawr ah Puh-ta-sii (ပိုးသတ္ေဆး) a cawk i, a din tiah theih a si. Hi thil a cang nak hi Hmawbi pengkulh, Wa-nah-chawng (ဝါးနက္ေခ်ာင္း႐ြ) khuate ah a cangmi a si. globalchinnet


Muidawh Margaret Nih Sami Ralzam Camp Ah Bawmhnak A Pek Hna I, A Chim Mi Bia Thinlung A Khoih Hringhran – Chuncha News\nAtu tiang kan unau hna Paletwa an tuarnak an thawng theih hi thinlung a nuam lo ngai mi a si. Kawl ralkap le AA an I kah ruangah thihnak le inn le lo sungh zatlaknak an ton pin ah ralzam in minung zeizat ko dah an um? Zei caan tiang dah hi ralzam sinak le thinphan thlalau thawng an um rih hnga, zangfah hna lo awk an tha ve hrim lo, Chinmi nih alam kip in kan bawmchan mi hna hmuh a si tikah lawmh a um tuk hringhran.\nBawmchan ding tampi an ngei rih caah an caah mah le ti khawh tawk cio in thazaang chuah rih ko hna uhsih. Muidawh Margaret nih ralzam I an umnak I a chimmi kan hrawm ve hna. Muidawh Margaret zong Bawipa nih thluah kan chuah pek ko seh.\nPumpak in Paletwa ralzam pawl an sining ka hmuh i ka lung ttha lo tuk. Herhbaumi tam tuk a um rih. Hi hnu zong ah bawmh khawh kaa zuam lai” tiah Sami Ralzam Camp ah pumpak in bawmhnak a vung petu Model Margaret nih a chim.\nHC19RC Nih Hakha Sii-Innpi Ah A Zualhma Mi Mizaw Thlopnak Seh Phunkhat A Si Mi Sing 33 Man Sii-Inn Ah Bawmhnak An Pek


Malaysia Ah Taxi Driver Pa Nih Laimi Zuri Pathum Tha Lolak In A Hlen Hna Na Rel Dih Lo Cun Nai Fiang Lai Lo – Bawipa Tlang\nMalaysia Ah Taxi Driver Pa Nih Laimi Zuri Pathum Tha Lolak In A Hlen Hna Na Rel Dih Lo Cun Nai Fiang Lai Lo\nLaimi ko ko hi (thangchiat si loin) kan phaknak hmun poh ah kan zudin le kan saduh hi kan i thinh kho bak lo. Kan pipu hna nunphung kan thlau khawh lobik nak cu mah ka zawn te bak hi a si. Kan pipu hna chan ahcun mi leng ngeih zong ah zuu, mi va len zong ah zuu. Khat le khat i nawl phiar zong ah zuu. Saa kah khawh zongah zuu. Zuu.. zuu zuu\nNai teah Malaysia ah lai mi pa pathum cu an len nak ah kawl dawr ah zuu an va ding hna. Malaysia an phak hnuin an i ton lonak a sua cang i an i tong hmasa nak ni a si. An pathum in an biaruah a thaw i zuu zeizat remruam dah an din cang tihmanh an i thei ti lo. An ri chia hru cang.\nAn pathum inn kawl dawr incun an hung chuak. Lam hmanh an kal kho ti hna lo. Khat le khat an i kawng kawi hna. Malaysia tlaihkhih tamnak lak ah zuurit bu in inn tin lai cu a si khawh lo caah Taxi pakhat an i hlan. Taxi mawngpa cu kal an duhnak cu an chimh. Taxi mawngpa nihcun zuuri pathum cu phorh zong ah rak duh pah hna lo. Zuuri pathum cu mawtaw chungah an phak le phak lo zong an i thei ti lo.\nTaxi mawngpa nihcun minung kal in kar 15 tluk hrawngah a kal pi hna hnuah nan duh nak hmun kan phan cang tum cang uh tiah a hlen hna i phaisa ceilak a hal hna. Zuuri pawl nihcun an ngaihmi phaisa a nek tete cu a rel zong rel ti loin a tom in an hei pek tawp. An rit buincun a mawtaw mawngh a reng bak tiah an i caih pah.\nTaxi cungin an tum pah ah an hawi pa pakhat cu lam kam ah a tlu i a dang a hawi le nih an thei ti lo. Kan hawi pa hi dawtnak a ngei lo tak ve a kan tin tak diam tiah a dang a hawi le cu an zai len. A tangmi chungin an hawipa pakhat nih khua a zoh tthan hnuin Taxi mawngpa cun a val kal hnawh i a angki bak in a va rawt.\nTaxi mawngpa cu ee..an ka theih cang ko hi ta tiah a lau tuk ve. Zuuri pa nih cun a thawh i na mawtaw mangh a reng tuk. Mi na kan that dih lai, hihnu ah va ral ring tiah a ti By Lydia Par (Tawntawk)/ mizoviral\nNuamh le I lawmh Hi Kan Duh Cio An Duh Cio Ko Nain-Dr.Pari\nAtu Lio Mizo Nih An Uar Taktak Mi Le An Cawisan Ngaimi Iang Len Sung Nih A Sakmi A Tlai Bal Lo Mi Hla Thar Hi Rak Ngai Ve Hmanh


Egypt Tlangbawi Ruak Kuang Cu Amerca Nih Egypt Ram Sin Ah A Pek Than Hna — Salai Ephraim Thawngpang\nEgypt Tlangbawi Ruak Kuang Cu Amerca Nih Egypt Ram Sin Ah A Pek Than Hna\nEgypt ram ah tlangbawi rian a rak t’uantu (Nedjemankh ) ruak kuang cu kum 2011 lio in mi zei ti theihlo mi hna nih an rak fir piak hna i,cu hnu ah Tlangbawi Nedjemankh ruak kuang cu New York khaupi Metropolitan Museum of Art chungah an rak zuar i,New York, Metropolitan Museum of Art ah cun kum hnih tluk an chiah ta manh tiah an chim.\nEgypt ram ah tlangbawi (Nedjemankh ) ruak kuang hi kum 2100 tluk a upa cangmi a si pin ah a ruak kuang chungah hin hlawnthil tampi an chiah chih.a firtu hna nih a ruakkuang chungah an chiah chih mi hlawnthil hna cu an lak dih i a ruak kuang lawng hi New York khaupi Metropolitan Museum of Art ah an zuar tiah an chim fawn.\nHi konghe pehtlai in America nih dothlatnak a tuah tik ah a firtu hna cu an theih kho rih hna lo na in Egypt tlangbawi ruakkuang a si ti cu fian ten an theih caah a ngeitu Egypt ram sin ah nizan ah khan an pek t’han hna tiah an chim.New York Official hna le global art trafficking network rian t’uantu hna nih cun Egypt tlangbawi ruakkuang a firtu hna hi mifim thiam le thil theihtuk mi an si caah document deu hmangin an zuar khawh nak a si tiah an chim.\nCun,hi thil a tuahtu hna hi fawn tein theih khawh an si lai lo tiah an chim fawn.Manhattan District Attorney Cyrus nih cun tlangbawi ruak kuangah an chiah chih mi hlawnthil hna cu pakhat hmanh hmuh awk a um ti lo.cun,hi ruakkuang a firtu hna nih hin Egypt ram chung hlawnthil tampi an fir cang na in a tu tiang theih khawh an si lo.hi thila firtu hna hi Egypt ram thil sining a theih taktak tu an si pin ah fimthim nak le thil tikhawh nak a ngei mi an si kho tiah a chim.\nTagged Egypt Tlangbawi Ruak Kuang Cu Amerca Nih Egypt Ram Sin Ah A Pek Than Hna\nSyria Nih Nih American Le Israel Ram Sual A Phawt Ning Hna Cu Dah Ngai Thinphang A Um Ngai Te →\n← KUM 2021 PRESIDENT AH GEN. MIN AUNG HLAING A CHUAK TE HNGA MAW?


KALAY AH THLAKHAT CHUNG A THIMI ZAT AN LANGHTER – The Chinlung Post\nJuly 1, 2021 admin Kawlram 0\nThlakhat chung June nikhat in ni 30 tiang Kalaymyo ah minung 270 an nunnak aliam tiah theih a si. A nunnak aliammi chungah minung 168 hi pa an si i, minung 102 hi nu an si. Anunnak aliammi chungah Pathian rianttuantu Revd minung 19 an i tel i, RC Father minung pathum an si. Athimi hi kum 28 in kum 40 karlak an si hna.\nThawngpang dang:Aung San Suu Kyi konglam cu ruahning le timhning bantuk in fawite in dih khawh dawh asi ti lo. Ralhrang kawlralkap nih an thluak an chuah tthan cang. Ralhrang kawlralkap hna nih Aung San Suu Kyi tazacuainak kongah tehte dang auh tthan an timh tthan ruangah Aung San Suu Kyi tazacauinak cu tuan ah dih khawh asi ti lai lo tiah a SIHNI Khin Maung Zaw nih a chim.\nAung San Suu Kyi cu ralhrang kawlralkap hna nih case a phunphun in taza an cuai. Asinain taza an cuainak hi July thlachung ah cun a dih ko lai tiah an rak zumh mi a si. Sihmanhsehlaw ralhrang kawlralkap hna nih tehte minung 23 auh tthan an timh caah ruahning le timh ning bantuk in thil a kal ti lai lo, a rau ngai te ko lai tiah a chim tthan.\nRalhrang kawlralkap hna nih Suu Kyi an tlaih hnu ah a sihni hna le biaceihzung a chuah lawngah a mui hmuh khawh asi. A hnu bik biacaihzung an chuahpi lio ah ralhrang kawlralkap hna nih tehte minung pali an auh hna. Ralhrang kawlralkap hna nih Suu Kyi sual apuhmi tampi chungah abiapi mi cu nikum thimnak tuah lio ah covid zulhphung a buar.\nCun ramdang in walkie talkie a inn ah aichiah ti a si. Culawng siloin phungning loin sui le ngun ziknawh alak tiah sual an puh. Aung San Suu Kyi sual an puhmi ah apalh bak tiah an ti asi ahcun a tlawmbik kum 10 thongthlak khawh asi. A hnu bik biacaihzung a chuah lio ah Suu Kyi cu angandamnak zong attha mi a lo ko tiah an chim.\nRUAH NING IN THIL A KAL HOI TI LO, LUNGRAWK BAK SI CANG


CYO A Thancho Khawhnak Ding Cun Ramleng Lei In Dirpi A Herh; Salai Bawi Uk Thang – THE CHINLAND POST\nCYO A Thancho Khawhnak Ding Cun Ramleng Lei In Dirpi A Herh; Salai Bawi Uk Thang\nSalai Bawi| 2018 June 10| Chinram ah Chin Youth Organization (CYO) mino bu a thancho khawhnak ding caah ramchung lawng si loin ramleng lei nih dirpi hi a biapi tuk tiah Central Chin Youth Organization (CCYO) technical Advisory a tuan liomi Salai Bawi Uk Thang nih a chim.\n“Hmailei ramchung ramleng thawng deuh in kan i pehtlaih khawhnak ding caah hin phun nga in kan tuah a hau tiah ka hmuh. A pakhatnak ah Exchange program hi tam ngai in kan tuah a hau. Tahchunhnak ah; Internship, Summer courses hna i tuahpiak ding. Ramchung ummi hna caah exchange program a tha ngaimi sersiam piak. Cun, Online technology hman in ramchung ummi hna kha training tete tuahpiak. A pathumnak ah biaknak lei he pehtlai in mino bu he riantuan ti. Apalinak ah, Chinmi nih kan ihrawm khawh dihmi puai pawl ser, Chin National Day, Tho tbk. tete tuahpiak. A donghnak ah, ramchung lei a ummi mino bu caah Financial support pek hi a biapi hrim ko.”\nHi kong he pehtlai in USA lei in Lairam ah internship in CCU ah ca a chim cuahmah mi Salai Van Neih Bik nih hitin a chim ve.\n“Kan Chin mino pakhat le pakhat kan i pehtlai khawhnak ding caah conference le Youth Development program timi mino thanchonnak hi tampi kan tuah a hau. A pakhatnak ah Chinram ah International Chin Mino tonpumnak hi tuah kho ah cun a tha bik hgna. Cu nih cun, kan i pehtlaihnak cu a fehter lai i a thawnter chin lawng si loin lam khat te ah Chinmi le Chinram thanchonak caah kan tuanti kho lai. Cun, Youth Development program timi hi voikhat tuah lawng in a za mi a si lo. Peh zulh tein kan tuah peng a hau,” tiah a chim.\n2014 milu relnak ah Chinram ah mino hi 70% kan um i nu hi an tam bik tiah hmuh khawh a si. Chinram thanchonnak ding caah mah le khua, ram le pengtlang cio in bu tampi dirh a si i Chinmi le Chinram caah hmual ngei deuh in rian tuan khawh nakhgna ding caah tiin Central Chin Youth Organization (CCYO) cu bu 15 chungtel in a dirh a si.\nJune 5, CHRO zung ah, USA in Chin mino Lairam ah internship in a rak tlungmi le Hakha um Chin mino hna Chin Center for Peace and Reconciliation (CCPR) le Chin Human Rights Organization (CHRO) tawlrelnak in ton biaruahnak, atu lio Lai mino nih kan ton cuahmahmi thil kong ceihhmaitinak le hmuhtonmi i cheuhbauhnak ngeih lio ah atu bantuk in Salai Bawi Uk Thang le Salai Van Neih Bik nih zapi sin ah an chimphuan hi a si.\nPrevious Pehtlai In Ruah A Sur Caah Falam, Matupi Le Mindat Ah Mincimhnak A Chuak\nNext Thantlang Sangthar Khuachunglam Luti Lam Ah Aa Cang


Australia Cozah Ngunkeng Bawmtu MP Michael Sukkar He Tonnak Kan Ngei | The Chin Express\nAustralia Cozah Ngunkeng Bawmtu MP Michael Sukkar He Tonnak Kan Ngei\nApril 14, 2018 Hniang Zi Chin 0\nAustralia rampi ah Ngunkeng bawm (Assistant Treasurer) a tuan lio mi The Hon Michael Sukkar, Member of parliament he ton biaruahnak kan ngei kho.\nTutan kan i tonnak hi amah MP Michael Sukkar nih Australia Chin Community Eastern Melbourne Inc len kan duh hna a kan ti caah kan i tonmi a si.\nMP Michael Sukkar hi Term 2nk MP a tuan lawng si loin a term 2nk ah Assistant Treasurer tiang an pekmi mi asi. Laimi a kan dirkamh ngaingai mi MP a si.\nTutan nan sin ka rat hi biatung ngai kaa ken lo nain zeidah nan lawh, nan herhmi aum maw, nan Ram teh zeidah a lawh ti btk theih ka duh caah kan len hnanak a si a ti.\nACCEM nih lawmhnak le kan sining kong chimhruahnak kan ngei. Kan Community nih kan herhmi le kan duhmi pawl hna chimhruahnak kan ngei kho. Cu pinah Kawlram kong le zeidah a cang set mi ti kong zong kan i ruah kho.\nRamchung nining kong siseh, nanmah sining le herhmi kong siseh tuanah Parliament meeting kan ngei caah chimhrelnak kan ngeih piak hna lai a ti. Perth in senator Dean Smith kong i lawmnak kan chimh mi zong kan i tong lai i ka chimh te lai a kan ti. Hi btk rianngan a tlaimi MP a thawngmi hna he naihniam tein bia kan i ruahkhawh le dirkamhnak tu kan ngeih hi kan Miphun Pathian nih a kan dawtnak le Pathian sin in kan hmuhmi thluachuah an si.\nTutan ah kan mah community kong siseh, India le Malaysia i a taangmi kan miphun kong le kan ram kong tiang biaruahnak kan ngei kho i kan lung a nuam ngaingai . Malaysia le India i a taangrih mi kan Miphun kong cu cozah riantuan mi Pipa he ton tik paoh ah kan chimh zungzal mi a si. Tutan zongah biapi in chimrelnak le caihmainak kan ngei kho.\nBia tamnawn kan i ruah hnu ah biapi bik in nan ruahmi kha chim ulaw a herhmi minung ton piak ding le chimrel piaknak ngeih ding in a kan ti caah a tanglei hna hi halnak kan ngei.\n1. Australia Chin Community Eastern Melbourne Inc nih kan herhmi kong (thil tamnawn a um).\n3. Malaysia le India i a taang rihmi Refugee kong le chungkhar auhnak si mi 202 visa in lak khawhnak kong.\n3. Rammi sinak (Citizenship) kong hna an si.\nAustralia Chin Community ( Eastern Melbourne Inc) cu 2007 ah rak dirhmi le Khrihfabu pariat nih faakpi in dirkamh mi Miphun ca riantuantu bu a si.\nThawngpang Laknak: Australia Chin Community – EM


Mibu Khuasaknak Ah Hruaitu/Leader A Biapi Ning Hi Ukraine Le Russia Raldohnak Nih A Langhter – Chintanbo\nMibu Khuasaknak Ah Hruaitu/Leader A Biapi Ning Hi Ukraine Le Russia Raldohnak Nih A Langhter\nMarch 7, 2022 admin WORLD NEWS 0\nMibu khuasaknak ah hruaitu/leader a biapi ning hi Ukraine le Russia war nih a langhter ngaingai. Ukraine president Volodymyr Zelenskyy ralthatnak or Courage nih Russia ram harnak a pek i, Vawlei cung politics muisam a thlen cikcek. Russia cu vawlei cung Ralkap ah a thawngbik 2nk an si. US a changtu an si.\nUKRAINE ram hi fawituk in a tei lai tiah an zumh cio. Asinain Ukraine President nih a nunnak thap in, ral ttha tak in a dirh hnawh hna tikah, Ukraine Ralkap le mipi an thazaang a tlung i, Russia nih an iruah ning bantuk in an tei kho ti hna lo. Ukraine president Volodymyr Zelenskyy cu thah assassinate dingin Putin nih Chechen special force a thlah hnawh hna.\nAnmah KGB, Spy agent zong a thlah hnawh hna nain an thah kho lo. Keimah hi number 1 target ka si timi aa hngalh ko nain raltha tein a ram le a miphun a dirhkamh peng thiam. Volodymyr Zelenskyy hi miralchia President sisehlaw, a zam cang lai. Asilo ah fawite in Russia sinah surrender a tuah cang lai. Fawite in Russia sinah i, surrender a tuah ahcun, 2014 lio i, Crimea an lak bantuk kha a si lai. West lei zong nih fakpi in sanction an tuah manh lai lo.\nRUSSIA president Putin tuhi a lianngan chinchin lai. A ral a tha chinchin lai. Asinain, Volodymyr Zelenskyy raltthatnak/ courage nih Mipi thazaang a ttawnter. West ram pawl lungrualnak zong a chuahter. West ram nih faktaktak in Putin cungah sanctions an tuah khawhnak hi, President Volodymyr Zelenskyy nih fek tthup in a dirh hnawh peng ve ko caah a si. Cucaah, miphun le ram nih teinak a hmuh khawhnak hnga ding caaahcun, Joshua bantuk miralttha hruaitu hi a rak herh rumro ko tinak a si. By Zasang Cinzah


Malaysia nih phungninglo Indonesia 50 a phortu tilawng a tlaih | THE CHIN EXPRESS\nMalaysia nih phungninglo Indonesia 50 a phortu tilawng a tlaih\nPhungninglo in Indonesia rammi 50 a phortu tilawng cu Malaysia Rili Palek nih tu zingka ah Bagan Sungai Belukang Beach ah an tlaih.\nTu zingka 8:45am ah tilawng cu an tlaih i a chungah phungninglo Indonesia rammi 50 an rak um.\nPalek Bawi Ahmad nih, “phungninglo ramdangmi a phortu tilawng kong cu Malaysia rammi nih thawng a kan thanh caah kan va tlaih khawh hi si,” tiah a chim.\n“Tilawng cu license zong a ngei lomi si. Indonesia rammi pawl cu phungninglo in Malaysia ah caan saupi an um hnu ah an chuahkehnak Indonesia ram ah kir aa thawhmi an si.\n“An dihlak in kan tlaih hna; kum 18 cung pa 31, nu 17 le pa ngakchia 2 an si.\n“Phungninglo minung phorh lo ding timi 1959 Lahwahkah Upadi le 2019 Lahwahkah Upadi an buar caah kan tlaih hna.\n“Tlaihmi dihlak cu an konglam tam deuh hlat dingin acheh khuate ah an kalpi hna,” tiah a chim.\nTheihtlei: Acunglei bantukin, tanglam in Kawlram tlun aa thawhmi zong an tlaih pah lengmang hna. Him tein a tlungmi khomi zong cu an tampi ve.


KAN UNAU MIZO PAWL COMMENT CU REL NGAM HMANH ASI LO, ATURU KO – The Chinlung Post\nKAN UNAU MIZO PAWL COMMENT CU REL NGAM HMANH ASI LO, ATURU KO\nOctober 15, 2020 admin Chin 0\nKan farnu Sui Hlei Tial ruak kongah kan unau Mizo pawl nih cun Thantlang cu aa kan nihsawh taktak khi a si ko cang. Afawinak cun zeite hmanh ah Thantlang cu aa kan rel tilo. Minung tampi nih Thantlang mipi santleih lonak kong lawngte an chim. An cabia hi Thantlang nih cun a rel hmanh kan rel ngam lai lo dah ti tluk in a si.\nKan nau Sui Hlei Tial ruak kongah minung pakhat nih Mizo Group pakhat minung tinghnih renglo an umnak hmun ah thil sining Sui Hlei Tial ruak kong a thlah. Cu a thlahmi ahcun comment atuah mi hi minung a thong deng an phan. Culawng siloin Like a tuahmi hi minung thong riat deng an si. Cu comment an tuah mi ah minung tampi hna nih comment an tuahmi tlawmpal kan vun langhter lai.\nZeiruangah dah rampi pahnih hnatlaknak in tlunpi a siko mi cu, Thantlang nawlngei tu lawng nih an khamh khawh ning asi? Central biachahnak hmanh a pah ngammi cu zeibantuk minung dah an si. Kan mah le ram cia ahcun maw Kawl ho nih an duhning paoh in aa kan tuah khawh? Thantlang ah zeibantuk abu cawlcanghnak hmanh a um lo maw?\nThantlang khuachung ah mino buu pakhat hmanh an um lo maw? Kohran (Khrihfabu lei) lei zong an um lo maw? Khuapi pakhat a si ve mi ahcun an um hrimhrim ko lai tihi ka zumh. Asinain zeiruangah dah pakhat tel cawlcanghnak an tuah hnga lo. Abuu an cawlcangh lo zongah mipi nih pei an zuan hnawh hna ding asi cu. Thantlang khuachung ah hruaitu VCP, Khuabawi an um lo maw?\nMinung pahnih thum kawlho hruainak in maw Thantlang khuapi cu an um ko? Ruak a khamtu hna cu an inn lo zong hrawhpiak hna i, an khua lei ah pei kirter ding an si cu, Mah le ram hmanh ah cawlcangh ngam lo cu ningzak lei khi asi. Kawlho duhning cun maw um peng an i timh? Hruaitu hmanh nan cawlcangh ngam lo ahcun hruaitu tlak nan si lai lo.\nKanmah Mizoram chungah asi lo cu apoi taktak. Kanmah Mizoram chungah cun sisehlaw zeibantuk minung paoh si hnaseh, YMA an cawlcangh lo zong ah Khrihfabu lei an cawlcang lai. Anmah an cawlcangh rih lo zongah akhua in kan cawlcang lai. Mah bantuk minung cu nikhat hmanh an rau lai lo. An nunnak a him hmanh ah, an zam colh lai.\nComment an tuahmi atamtuk caah an comment vialte ttial cawk dingmi khi asi lo. Atawinak in kan vun langhtermi asi. An comment pawl rak rel cio te uhlaw, zeitindah kan i funtom ning asi lai timi siseh, zeitindah kanmah le ramcia ah khuakhan lairelning asi lai timi zong hi tutan kan unau mizo pawl comment hmangin lungfim cang hna usih timi ruahchannak he kan vun langhter mi asi.\nTULUK CU THINPHAN DAILO BAK ASI CANG, PRESIDENT NIH BIA ACHIM CANG\nCNLD MAW KAA THIM LAI NLD? SAUPI KA RUAH HNU AH HIHI APHI KA CHUAH


Hriangkhan Khua – Hriangkhan Ram Tiva Au Aw\nLa-Aw Va: Chaklei cawitiam in ai thok i tlanglei ah a lung i Tipi ah a vaifon. Kai semka ahcun sakahva an ka ti i, tlawmpal ka luan ah La-Aw Va an ka ti. Vailamtlang Lamthluan pi nih an kan tan. Hlei zong an rak i dawn lo. 1974 kum ah khan mangki Lal Bik nih thirhlei a peek hna i an dawnh. Hlei cung cun khual lai ti loin mizeipaoh nih an hrawn. Tlawmpal ka luang I ralpi tiah an ka ti hoi. A hohmanh an i chokhlan kho lo. Lung ngan pipi in kai tak. Kal khawhnak ding ruam a si lo. Ka vung luang ṭhan i ka kam ah Ralte timi lungdeu pi a um. Tlangthluan pakhat civui tuahnak mandate tluk cu a si lai. A chaklei ah lungkua a um i dahmei vanh buin luh a si. Lam 22, minung kal khawhnak tiang a thuuk. Hei kalkhawh lonak tiang zei can dek a va si hnga. Lungdeu a sannak ngai ah lungthi zong a um.\nKa vung luangṭhan i tisor ngan pi pahnih ka va ser. Mah tisor pahnih cu Lungmili tiah an ti i, Linu le Lipa tiah an khawh hna. Pe 20-30 tluk cu a saang lai. Ṭhal ahcun tisor fa pahnih an ka luang. Fur ahcun a tlazar piin ka luang. Hlan ahcun cu hrawng umkal cu an rak ṭih ngaingai. Huham a neem deuhmi cu khuachia nih a tuah hna. Lungmili ci zoh dawh ngai a si caah, khual lai tampi nih an ka zoh tawn. Hmanthlaknak hna ah an ka hman. Lipa cu Linu nakin a saang deuh. An ka hrialnak ah nawi an hnuuk. Ka santuk caah ngaleng zong an kai kho lo.\nTlawmpal ka luan ah Arai-Lungper a um hoi. Hlan lio rak nih an rak dawihna lioah fapawinu pakhat nih a rak per an ti. Cu caah “Arai-Lungper” an tinak a si. Tlawmpal ka luanah Ruazam an ka ti. Ka pawngah rua lawngte in ai tak. Tidai he kan I tong. Cu thlang ahcun kalkham an timi tili a um, lungdar in ai tah caah fawi tein kalkhawh a si lo. Kalkham cun ka hei zuang i Champibual hmun ka phan. Champibual ahcun a hlan ah chaam an rak i bual ti a si. Leikuang inn khat pawcawmnak a um. Ka vung zuang lengmang i Vaibai Khua le Hriangkhan Khua tlawnlam ka va phan. Ka pawngah lungpang a um i a hlan ahcun, khuai zong an rak tlai. Tili phun zong a tam ngaingai. A thlanglei ah Aitonnak tili le Nuhe Duumnak tili, Pa Nah tlaknak tili, Thawng Vung lionak tili, Mintili, Paute lungvawr tili, Ruazam tili, hna an um. Nga phuntling, tizu ngacel fur ṭhal in an um zungzal.\nThawngse: La-Aw va he kan semnak ai khat ngacha. Meng hnih hleiin kan I hlaat lai loh. Tlawmpal ka luan ah sihkhur an ka ti. Ka pawngah zuangsih le Khurpi an um. Sazuk le Sakhi tehna nih an ka tlanh. Pasal ai timi hna nih zankhuazei an bawh le sazuk le sakhi cu an kah ṭtheo. Ka vung luangṭhan, thlanglei ah ka luang i La-Aw va he Hriangkhan Khua cu kan karkhumh. Vambai khawtaw thlanglei pi ah La-aw he kan I tong. Law-aw he kan I tonhnu ah Salen Khua lam nih a kan tan hoi.\nKai lunghmuih cem bikmi cu keh orh in leikuang lawngte ka siam. Hriangkhan Khua cheu cu ka cawm diam hna. 1995 kum belte nawng a tlung i a ka hrawh dih. Thumchuah khat lawng ka taang. Duhsah in an vun tuah ṭhan lai ii hlanlio ning te ka si ṭhan te ko lai. Ṭhal ahcun, luang loin ka reucek nak zong a um nain, fur ṭhal in nga cu ka cawm diam hna. Lungko ngaikuang khorhnak ah cun, sapesial, upa hngakchia thlulo, zarhteni ahcun fuh peng ka si.\nLungpi Va: Nitlak in nichuahlei ah ka luang i ka nu Thangse he kan i tong. Lungpuam kulung pi ka pawngah a um caah Lungpi va ab ka ti. Ka ṭhathnem pah ko. ṭhalcaan vok vainih dinti ah an ka hman kiik ringriang tein.\nThlarangva: Nitlak in nichuahnak ah ka luang, ka nu Thangse he kan i tong ve.Lungpumh tlang in Lungpiva nakin ka hlawk deuh. Ṭhal mangka ah lungko ngaikuang khorhnak i ka ṭhahnem hi a si.\nLungmisiva: Thlawnglei nichuahtlang timi lungpumh lei in kai seem ve. Ka nu Thawngse ah kai fon ve. Kai thoknak ahcun Vomkhuava an ka ti. Keimah ah hin Lungmili a um ve. Anu apa ruam cun an um ve. Kaa seemnak in kan i ton tiang ngalam cu, chim hau lo, tlaih duh le duh lo, ka ngeihpiak hna.\nLunghauva: Nitlak Ciriang in Lungmisi ah kai fon. Ka tawite. Ngaa zong tlawmpal cu ka zua ve. Ka pawngah ramsa an um. Zawng ngau an tam cem.\nSakanhva: Nitlak Ciriang in Lungmisi ah kai fon ve. Ka sau tiah kai chim ngam lo. Ṭhalcaan lam ahcun thlei hau loin theh peng ding, ngapum hang kha, a tlaang ah tuhmui ha, hreiha ka pawngah an um.\nSahriva: Nitlak Ciriang in Lungmisi ah santlaihnak ngei lo pawl um men, luang men, ngapum meiṭial tlawmpal ka zua ve. Asinain, ka pawngah rua lam cu seitah cawk lo a um, Sapesial, pher ca zong tampi an um.\nKhuaiva: Nitlak Ciriang chaklei in Thangse ah kai fon. Chim lo bang mawtila, Electri mei tuahnak ti laak awkah cun ka ṭhangai. Ka pawngah Hriphi an tam ngai.\nHrangbik Lo va: Nitlak Ciriang in chaklei ah ka luang i thlanglei ah ka vaimer. Thangse timi Sikhur ah kan fon. Nga tlawmpal ka zua, ṭabop khoihnak ceo ah san ka tlai.\nRuafiangva: Nitlak Ciriang in chaklei ah, cun nitlaklei ah kai mer. Hriawh ah ka lut. Nga tlawmpal. Hriphi phong lakah ngalrual, Sazuk, Vom saphun an tling.\nHluangngova: Chaklei in nitlaklei i Thawngse ah ka lut. Ka pawng a ummi ruatuai an khiah zungzal. Ruavaṭeng tihna ah Vailamtlang Lamthluan cu ka hei tan ve. Danghneem ceo vak vai ka si.\nTikhurva: Hriangkhan Khuataw Bungrawn in ruakuang he kan i seem. La-Aw ah ngafuan caan lam ah cun vehvat peng ka si.\nCangai Tumpit: Tiva ngai ka si lo nain, La-Aw ah ka fon. Ngafuan caan ahcun honhnawh zungzal ka si.\nKhuaropva: Hriangkhan Khua tlaaknak hmsa cem. Uanthlar ve Hriangkhan min cotu. Ngafuan caan ahcun lengkhang he orhmi va ka si.\nLengsihva: A voihnihnak Hriangkhan Khua, khua laicer Haipifiang bak in La-Aw ah ka luang. Ṭhal mangkha tiput reu lo, nunu papa, than zungzal, kholh zungzal. Ṭhalcaan minthang reulo. Naichailo ti dawpnak seh in dawp dingin ka um peng.\nThiamtahva: Hriangkhan Khualu phi ruknak le bawilo lam in kai seem. Tiva vialte lakah kai uangthlar ve. Hnahcang, vokrawl hran laak tawnnak le hriangkhan vialte thing ahnak tlaitawn sem. Tungpeh saihnak Vailamtlang lamthluan ka ten ve. Lam pawng tipilnak kum 75 chung, piantharnak va, keimah cem pei Pathian lei lam kaltertu ka si cu. Biakinn ah tipil innak an hei tuah chom in. Cu cu umrih she Hriangkhan Khua mivialte an mit zong ka ceuter khawh dih fawnhna, Cu caah kamlo thiamtahva ka si.\nṬhio Er Pa Lo va: Nu rilhnak bo bilik in kai thok i tlawmpal ka luan ah lungdaapva an ka ti. Ka hei luangṭhan i saisihchuak lampi an ka ti. Ka chak te ah sih a um i, sazuk, nengpi, sakhi, saza nih an ka tlanh tawn. Ka va luangṭhan, thiamtahva he kan i fon. La-Aw ah kan vaifon. Ṭhathnemnak ka ngei lo nain, ṭhalcaan Thantlang tlawngmi khual dang paoh zong nih dinhnak le chuncaw ei tikiik din awk ah cun ka si ve. Thiamtahva nih kei mah nih hriangkhan Khua an mit ka ceuter a ti i a mah lawng a si naisai loh, keimah zong ka vaital hnu ah kan pahnih in kan ceuter hna mi a si.


Breaking News:Van Bawi Thawng a nu zong meithle kuan nih a khen cang kahdoh nak a dih rilo. – Lai Lungrawn Post\nBreaking News:Van Bawi Thawng a nu zong meithle kuan nih a khen cang kahdoh nak a dih rilo.\nThantlang kahdohnak an ngol rih lo, Van Bawi Thang nunnak a liam i hringtu anu telh in minung 3 hliamtuar August 25, 3:40 PM hrawng in kahdohnak aa thok i atu 6:20 PM tiang an ngol rih lo, ngakchia kum 10 hrawng Van Bawi Thang a nunnak a liam i hringtu anu siseh, midang 2 zong an i hliam, tiah kan theih.\n“Ngakchiapa hi Pu Khai Za Lian fapa a si. Anu zong innchung a um bu ah an hliamh ve i mi dangdang zong hliamh mi an um. Atutiang ah SAC ralkap lei in siseh, CDF-Thantlang lei in siseh, aa hliam mi tibantuk cu kan thei hraw lo,” tiah khuami pakhat nih The Hakha Times ah a chim.An i kahnak hi Sianginn Sang (Bangla le BEHS. No. 1 pawng) le Bethlehem Sang ah a si i atu ca kan tial tiang hi bomb thawng siseh, meithal thawng siseh, a dai rih lo the hakha times .\nThantlang kahdoh nakah ralhrang nih an hman mi thilri pawl le a khen mi cheukhat


Lockdown Ruangah Pa “Chiattha Lem” A Cahtu An Tamtuk Caah A Chuahtu Company An Lung Rethei – Chin World News Evening\nLockdown Ruangah Pa “Chiattha Lem” A Cahtu An Tamtuk Caah A Chuahtu Company An Lung Rethei\nApril 12, 2020 April 12, 2020 Salai Van Theihtlei\nCovid-19 zawtnak ruangah UK ram cu kharkhumh (lockdown) a si i, mah inn chungah um cio asi tikah lenglei chuahlanghnak le nuamhnak ti bantuk zongah kal khawh si ti lo, zu ding i pakhat le pakhat i hoi komhnak hrim an ngaituk cang. Tutan UK ramchung ah an ngeih khun mi pakhat cu nu le pa kar nuamhnak hi si, Hi kong kan ttial tikah zertian hoih in ttialmi si loin atu lio zawtnak nih zeitluk in dah mipi chung si vang in a kan chiah timi langhternak asi. Zang lem zuartu Joe Silver (kum 27) le James Pearson nih an chim mi cu,” Lockdown asi hnu in khuaruahhar in zanglem order tu an tam tiah an khuaruahharnak cu an chim.\nCovid-19 zawtnak ttih ruangah mah minung hoi si he nupa sualnak a tuah ngam lo mi zong an um kho men, cu pinah cozah len chuah an sian lo ruangah online kal hmang in an zuar i, a cahtu an tamtuk ruangah nikhat ah dih kho hna lo. Lockdown asi hlan kan zuarmi nak let in kan zuar khawh,”tiah an chim. Mah hi kum 2017 khan zuar hram an thok i, Olivia Ocean timi company ngampi an dirh, online eBay kaltlang in an zuar i, UK ramchung ah an zuar dih. Lockdown asi hlan le zawtnak a um hlan ahcun nikhat ah 1,500 hrawng kan chuah peng mi asinain atu zawtnak ruangin lockdown asi hnu ah nikhat ah 5,000 serchuah peng asinain a cahtu an peng ruangah an kan mang ang ko,”tiah an chim.\nRianttuantu hrimhrim an batuk i, a cahtu sin an va pek tik zongah Covid-19 zawtnak ruangah ralrin taktak in an va pek hna. Tutan ah zanglem a cahbik tu hna cu China ram asi ruangah online mipi ralring te hmang dingin chimfiannak zong an tuah. Hi kongah (Comment-tu pakhat nih a chim mi cu, “Kapi bazar thil cawk ding mi min list ka zoh i thil pakhat ka theihthiam lomi a um ruangah kapi cu ka hal nain a ka chim duh lo. Atu lawng ah ka theithiam” a ti.) Ref: WMF\nApril 12 Tiang Vawleicung Coronavirus A Tambiknak Ram Le A Thimi Zat


Lai Movie Hi Rak Zoh Ve Hmanh A Ṭha Kho Taktak “ Miphun Dawtnak Ṭhentu Part-2” – Chin World News Evening\nLai Movie Hi Rak Zoh Ve Hmanh A Ṭha Kho Taktak “ Miphun Dawtnak Ṭhentu Part-2”\nJuly 24, 2019 Salai Van Music and Videos\nA hramthok ah cun an dawtu taktak ding an lo ko lai. Minung cu kan hramthoknak in kan donghnak hi abiapi deuh. Cucaah a donghnak ah cun nangmah lungfahnak le nangmah le nangmah fahnak na pek asi ko lai. Laipa nih an dawt tluk in Miphun dang pa nih an daw kho in an theithiam lai lo. Lainu nih an dawt ltuk in Laipa Miphun dang nu nih a dawt kho in an theithiam kho lai lo. Cucaah hi i tlaih peng hnu sih tiah ka duhmi cu Lainu caah Laipa, Laipa caah Lainu hi kan tleihtleng siseh!\nVan Hlei Sung Cu A Rock Chih Chuahmah Ko Hi Putar Tiang An Laam Dih Denmark Tlangval Pawl Le Patung Pawl Nih An Uar Taktak(Video)\nDr. Pari Nih Nupa Sinak Kongah Fiang Taktak In A Chim Cang Hih Pa Pawl Nih Theih Ding (Video)


Inn Chiahru Te Ah Um Hmanh Sehlaw Pathian Nih A Cawisan I Miphun Dang Sinah Hiti Bakin A Um Cang Ko Hih Kawlram Vuanci Hmanh Hitihin A Hlunghlai Lo Video Rak Zoh Hmanh-Video – Chin World News Evening\nKan theih bantukin TAN KHUN KYAW cu chungkhar santlailo ngaktah dirhmun in a thang lianmi a si. Nain amah hi Pathian aa bochantukmi a si tiah theih a si. Harsa bu tein sianginn a kai i atu hi mechanial engineering a kai cuahmah lio pi zong a si. Tan Khun Kyaw nih tutan ah Idol Top 8 ah a tlak tikah Chinmi tampi kan lung afak. Nain amah Tan Khun Kyaw tu cu a si khawh chungin hmaipanh aa zuam peng. Amah fans pawl nih mitthli he a kut an tlaih, an kuh chih zongah nih bu tein a chonh peng hna.\nTan Khun Kyaw semnak inn te hna khi zoh u law, thil tamtuk ruahnak a chuah pi. Mahbantuk chungkhar dirhmun inn le lo in a thang ko mi nih Myanmar Idol hna ah aa zuam khawh hi upatlo awk hrim a tha lo. Engineering a kai pah fawn, Pathian aa bochanmi a si fawn. pathian tu nih hmailei a nun lamthluan ah lawmhnak he lamhrui chin ko seh.\nKhun Kyaw cu top 8 in na tla cang tiah result phuangtu nih a vun chim bakin Tan Khun Kyaw fans pawl cu an ngaichia tuk i hall chung an thutnak hmun in Tan Khun Kyaw cu an tah pi. Cu lio ah result phuangtu Kyaw Htet Aung nih Judge Mah Phyu cu biahalnak a vun tuah. Judge Mah Phyu nih cu hiti zohnak hrimin Tan Khun Kyaw cu a zaangfaktuk ti ruah khawh a si.\nZeidang hlanah a timi cu, tutan ah hin zeibiadah Tan Khun Kyaw sinah hin ka chim lai ti ka thei kho hrim lo tiah a ti. Mah Phyu nih achim rihmi cu, Idol aa zuammi hna cu anmah judges kutah an tlin khawhnak le tlak khawhnak nawlngeihnak tuanvo a umlonak kong a chim. Mah Phyu nih cun Tan Khun Kyaw cu hlasak a thiamning, aw chuah athiamning kongah alungtlinnak a chim.\nTan Khun Kyaw hi top 8 in atlak hnu ah fans an karh manh tuk caah a kir than khomi a si ko tiah theih a si. Nain cu cu Tan Khun Kyaw caah thil fawi a si lo. Tan Khun Kyaw hi kan theih bantuk in Mechanical Engineering a kai liomi a si. Cathiam pakhat a si caah hlasak aa zuam lio i comment tuah paoh ah nangmah cu mifim cathiam na si tiah judge Mah Phyu nih chim pengmi a si. Tutan ah Tan Khun Kyaw atlak hi mi tamtuk an lungfak. Mah Phyu zong a mithmai a panh kho ve lo. dailychinstar ta lakchinmi asi.